Egia al da... fruta helduak fruta heldugabeak baino gehiago gizentzen gaituela?\n16 Ekainak 2020, 11:48 am\nAskotan galdetu izan didate fruta helduak fruta berdeak edo heldugabeak baino gehiago gizentzen ote gaituen, eta askotan erantzun dut “EZ” (nahiz eta gai hauetan horren erantzun ziur edo sendoak ematea ez dudan gustuko…).\nJoan gaitezen urratsez urrats. Banana heldugabe batek edo banana heldu batek kaloria kopuru bera dute. Esan ohi dudan bezala, biak “itxita” daude, inork ez ditu irekitzen eta kaloria gehiago sartu edo kentzen.\nHeldu gabeko frutak almidoi moduan gordetzen du bere energia, eta almidoi hau azukre moduan askatzen da fruta heldu ahala, hidrolisiaren ondorioz. Prozesu horren ondorioz, almidoia azukre sinpleetan apurtzen da, hala nola sakarosa, fruktosa edo glukosa. Almidoiak ez bezala, azukre sinple horiek zapore gozoa ematen diote frutari, nahiz eta haien kaloria-ekarpena hasieran bezalakoxea izan.\nFruta helduak zapore gozoagoa izan arren, ez du kaloria gehiago, besterik gabe, beste modu batera gordeta dauzka. Energia hori modu desberdinean biltegiratuta egoteak, aldatu egiten ditu frutaren ezaugarri organoleptikoak, hots, zaporea, testura eta usaina.\nAzukreen ahalmen gozagarria:\nFruktosa > sakarosa > glukosa > galaktosa > laktosa\nGainera, azukre sinple horiek erraz digeritzen eta azkar xurgatzen dira, eta esan daiteke prest daudela gure zelulen metabolismoak erabili ditzan.\nHasierako galderara itzulita, esan dut ez zaidala asko gustatzen horrelako galderei irmoki erantzutea, eta, galderaren erantzuna “ez” izan arren, ñabardura batzuk egingo ditut eta galderari buelta bat emango diot.\nGaldera “heldutako frutak heldugabeak baino kaloria gehiagoa al ditu?” balitz, erantzuna “ez” izango litzateke. Hala ere, galdera hau balitz: “fruta helduak gehiago gizentzen al gaitu?”, “teknikoki ez, baina ikus dezagun” erantzungo nuke.\nJakin dugunez, fruta helduak prest ditu azukreak gure zelulek energia-iturri gisa erabil ditzaten. Aldiz, almidoi askoko fruta heldugabeak irensten baditugu, gure gorputzak hidrolizatu egin beharko du almidoi hori, hautsi eta bertan dagoen energia ateratzeko. Almidoiaren degradazio hori gertatu ahal izateko, beste edozein prozesu metaboliko bezala, gure gorputzak lana egin behar du, eta horrek esan nahi du hori egiteko energia pixka bat gastatu behar duela. Teknikoki, almidoi kopuru handia duen fruta bat jatea energetikoki garestiagoa da guretzako, gure gorputzean gordeta ditugun kaloriak erabili behar baititugu almidoiaren kaloriak atera eta aprobetxatzeko. Beraz, frutaren azukreak asimilatzeko prozesu osoa kontuan hartuz gero, esan dezakegu, teknikoki fruta heldua jaten dugunean kaloria gehiago metatzen ditugula gure gorputzean.\nBaina, kontuz! Ez dezagun esan fruta helduak gizendu arazten gaituenik, ezta gutxiago ere! Jaten dugun edozein elikagai kaloria-iturri da, baina frutaren kasuan (eta beste barazki guztien kasuan) kaloria horiekin batera, beste mantenugai asko ere irensten ditugu, hala nola bitaminak eta mineralak, gure gorputzarentzat\nMore in this category: « Proxima Centauri: Eguzki Sistemako bizilagunak\tKometa bat ikusgai! »


Vitoria-Gasteizko Udalaren web-orria - SmartEnCity - Proiektuaren eta jardueren mugarriak\nSmartEnCity- Koroatze plana - Proiektuaren eta jardueren mugarriak\nAuzoko bizilagunen iradokizunei kasu eginez, bero-hornidura kontratatzeko bi modalitate eskainiko ditugu:\nAuzotarren erkidegoarekiko kontratua: enpresa hornitzaileak erkidegoari kobratuko dio, eta etxebizitza bakoitzaren kontsumoak bidaliko ditu xehatuta.\nBanakako (etxebizitza bakoitzeko) kontratua: enpresa hornitzaileak etxebizitza bakoitzari kobratuko dio bere kontsumoa.\nInformazio saioak: "Hobetu dezagun gure Koroatze auzoa"\nUdal-gobernuak Gasteizko Koroatzearen auzoko Plan Berezia onetsi du, hiriaren alderdi horretan gauzatuko den SmartEnCity proiektuaren euskarri urbanistikoa alegia.\nAuzotarrei proiektuaren xehetasunen berri emateko bilerak abiatu dira.\nBulego bat ireki da, auzotarrei eta jabekideen erkidegoei informazioa emateko, etxebizitzen birgaitze energetikorako proiektuen ezaugarriei eta proiektuaren baldintzei buruz.\nAldabe gizarte-etxean erakusketa antolatu da, Koroatzearen auzoko etxebizitzen birgaitze energetikorako aurreproiektuen berri emateko. Auzoan dauden 6 eraikin moten birgaitze energetikorako egin diren 6 aurreproiektuak izan dira ikusgai. Birgaitzearen aurreko eta osteko irudiak erakutsi dira, eta fatxadetarako eraikuntza-irtenbideen laginak ere bai.\nAldabe kalea oinezkoentzako jartzeko saiakera egin da, Mugikortasun Iraunkorraren Europako Astearen barruan antolatu diren jardueren barruan. Aldabe kalea oinezkoentzako egokitzea izango da auzoaren espazio publikoa eraberritzeko egingo diren proiektuetako bat.\nParte hartzeko prozesua egin da, Koroatzearen auzoa birgaitzeko espazio publikoan egingo diren esku-hartzeak definitzeko. Gasteizeko udalaren zerbitzu teknikoen proposamenetatik abiatuz, proiektuan zehaztutako jardun-eremuko (Koroatzea, Domingo Beltran, Badaia eta Arriagako Atea kaleek mugatutako) espazio publikoa nolakoa izango den zehazten hartu dute parte auzotarrek.\nJardunaldi informatiboa egin da, auzoaren birgaitze energetikorako proiektua auzotarrei azaltzeko. Bi deialdi egin dira: goizerako bata eta arratsalderako bestea, ekitaldian parte hartu nahi duten guztiek aukera izaten dezaten. Visesako eta Gasteizko udaleko arduradun politikoek eta teknikariek proiektua aurkeztu dute eta bertaratuen zalantzei erantzun diete.\n2016ko otsailaren 1ean abiatu da, ofizialki, Smartencity proiektua, eta bost urte eta erdiko iraupena izango du. Lehenengo urtean, esku-hartzeak definituko dira xeheki; hurrengo hiru urteetan, jarduerak gauzatuko dira, eta, azken urte eta erdian, emaitzak monitorizatuko dira.\nEpealdi horretan, Europako Batzordearekin diru-laguntzaren kontratua sinatzeko behar diren administrazio-izapideak egin dira, eta urte-bukaeran sinatzea aurreikusi da.\nBost hilabeteko ebaluazio-aldiaren ondoren, 2015eko irailean aukeratu dute proiektua.\n2015eko maiatzaren 5ean aurkeztu da proiektua, Horizontea 2020 I+G+Bko programaren barruko Europako «Hiri eta komunitate adimentsuak» laguntza-deialdian.


"Cat Thing" modulu aldakorren sistema da felinoentzako etxea | Sormenak linean\nKatu Gauza kartoizko mikroegiturak eraikitzeko aukera ematen duen modulu bilduma da, jolastoki edo katuen etxe moduko bat sortzeko. «Gelak» bilduma 2016an sortu zuten beren maskotek etxea eman nahi zuten arkitekto pare batek. Bere garapenerako katuentzako diseinua ikertu zuten, Cacha eta Lily maskotak lagunduta.\nFelinoak eta haien giza lagunak kontuan hartuta, diseinatzaileek diseinua sortu nahi zuten dotorea, harmoniatsua eta minimalista. Jendearentzat erakargarria eta dibertigarria izan behar zuen animalientzat. Beraz, bizimodu modernoarekin lotzeko estiloa bilatu zuten. Horretarako, maskotak jolasteko, jauzi egiteko, ezkutatzeko eta lo egiteko aukera emango lukeen espazio dibertigarri bat ikusi zuten.\n1 Nola osatzen da\n2 Diseinu iraunkorra\nNola osatzen da\nBilduma osatzen dute lau modulu geometriko: gela, egongela, arrapala eta balkoia. Horiekin felinoentzako etxea izateko balio duen edozein mikroegitura era askean sor dezakezu. Diseinuak paperaren propietateak hartzen zituen kontuan papiroflexiaren printzipioetan oinarrituta. Horrela, modulu bakoitza bere buruari eta bien artean segurtasunez eusten dioten konexioekin sortzen da, tresnarik edo aparteko zatirik erabili gabe.\nBestalde, zigiluak jarri zituzten motibo geometrikoak moduluen aurpegietan. Halako moduan, pieza guztiak integratuta kartoizko oinarrietan forma geometrikoen jokoa ikus daiteke. Ezaugarri horiei esker, diseinuak estilo atsegina, abangoardista eta estetikoa du.\nAnimalietan pentsatzeaz gain, bikaina da bilduma ingurumenarekiko konpromisoa. Zentzu horretan, produktu eta ontzi guztiak birziklagarriak dira eta erabilitako tintak ez dira toxikoak. Horrez gain, materialaren erabilera minimizatu nahi du bai produktuarentzat, bai ontziratzeko. Adibidez pieza gehigarriak erabili beharrean txertaketen erabilerarekin.\nArtikuluaren bide osoa: Sormena linean » General » inspirazio » "Cat Thing" modulu aldakorren sistema da felinoen etxea\nCristina Bermejo esan zuen\nMamen Bermejo Sánchez hau behar duzu, Joseph P. Dayzek eman diezazuke\nErantzuna Cristina Bermejori\nJoseph P. Dayz esan zuen\nFaktoreen ordenak sudurra ukitzen dit!\nErantzun Joseph P. Dayz-i\nJessica alonso esan zuen\nOrain egin al ditzakegu ??\nErantzun Jessica Alonsori\nGoogle-k "Ikusi irudia" botoia bilaketa-emaitzetatik kendu du


Hemen zagoz : Sarrerea > Espiritualitatea - Testiguak > Jainkoaren hitza > Ebanjelioaren eskutik > 2019 / 11 / 29\n2019ko Azaroaren 29a, Ostirala\n- «Begira pikondoari edo edozein zuhaitzi; kimu-berritzen hasten direnean, ikusi hutsez badakizue hurbil dela uda. Berdin zuek ere: hauek gertatzen ari direla ikustean, jakin ezazue hurbil dela Jaungoikoaren Erreinua.\nHara Nik egia esan: gizaldi hau ez da igaroko, guzti hori gertatu gabe. Zeru-lurrak igaroko dira; baina nire hitzak ez dira igaroko».\n- Azkenik, “hitzaldi eskatologiko” zati honetan, Jesusek hasierako galderari erantzuten dio: “Maisu, noiz gertatuko da hori, eta zertan ezagutuko dugu gertatzera dijoala?” (21, 7). Erantzuna parabola baten bidez ematen die: pikondoarena. Hitzaldi honen 28. atalak zain jarri gaitu: “Zuti zaitezte eta jaso burua”. Orain gai berdina berreskuratzen du eta zabalago adierazten. Horrela agirian gelditzen da Lukasen arreta, erara datorkion bakoitzean, bere ebanjelioaren irakurleak zirikatzen ditu eskaintzen dien mezuaren ondorenak zehatz ateratzera.\n- Ukitu txiki baten bidez -hau da: “edozein zuhaitzi” gehituz (29. a.)- Lukasek pikondoaren parabola ulergarri bihurtu nahi du Palestinatik kanpo bizi direnentzat ere. Hala ere, urtaroen erritmoa ezin zaie Erreinuaren joan-etorriei erantzi: horregatik, Jaunaren etorrera ezin da ulertu, udara den bezala, fruitua eta uzta biltzeko aldia bezala. Hauxe bakarrik adierazi nahi du: 20-28 ataletan deskribatzen diren aurretiko ezaugarriak agertzean, orduan izango da salbatzera datorren Jaunaren indarraren agerpena, hau da: Jaunaren behin betiko agerpena.\n- Izan ere, Lukasentzat -eta ongi ezagutzen dugu-, Jaungoikoaren Erreinua “dagoeneko” zuen artean dago (12, 20; 17, 21): horregatik hemen adierazten duena ez da hasiera, Jaungoikoaren Erreinuaren zabalkundea baizik, azken aldietaraino. “Hurbil da zuen askatasuna” (28. a.): hau da, Kristok, askatzaileak, gure artean Aitaren Erreinuari hasiera eman ondoren, bere salbatzaile misioa osatzen ari da.\n- Azken aldien testuinguruan jarraitzen dugu, “hitzaldi eskatologikoaren” barruan, eta hemen nekazal munduko erakustaldi bat eskaintzen zaigu (kimu berriak sortzen dituen pikondoa), Erreinuaren hurbiltasuna adierazteko (hauxe da, izan ere, ebanjelariaren arreta). Adi daudenak, bere orduan ezagutuko dute “Jaungoikoaren Erreinua hurbil dagoela” (31. a.), aldien zantzuak igartzen jakingo dutelako. Eta, horrela, Kristo Jesusengan ematen zaigun behin betiko salbamenaren etorrera.\n- “Zeru-lurrak igaroko dira, baina nire hitzak ez dira igaroko” (33. a.): hauxe da Jesusen agintzari nagusia. Horregatik, bizitzako jarrera ez da beldurrezkoa, bestela baizik, Jesusek hasiberri duen Erreinua bultzatzea, bere betetasunera joan dadin. Adi eta zuhur bizi Jaungoikoaren “Kairos”, graziazko aldia eta salbatuko gaituen Horrekin topo egitea, gugan, gure bizitzan gauzatu dadin.\n- Horregatik, konbidapena argi dago: Jesusen hitzekin fidatuz, zuhurtasunez eta lanean ekinez: “adi” bere presentziaren ezaugarriak ezagutzeko; “ekintzaile”, Berak hasiberritan utzi duen Erreinua hazten joan dadin, baina -aldi berean- gure eskuartean EGITEKOTZAT utzi diguna. Bazoaz adoretuz, anai-arreba hori?\n“Jesus Jauna, ezagutu zaitzadala nire inguruko pertsona eta gertaeretan, eta itxaropen zabaltzaile izan nadila, Erreinuaren alde jokatuz".


EBk ez du onartu operadoreek Interneterako sarbidea baimen judizialik gabe mugatzea | Consumer\nEBk ez du onartu operadoreek Interneterako sarbidea baimen judizialik gabe mugatzea\nBabestu Euroganberak irailaren amaieran onartutako txostena\nEgilea: mediatrader 2008-ko urriak 7\nEuropako Parlamentuaren txostenak, Interneteko operadoreei “polizia-boterea” ematea baztertzen zuenak, Europako Batzordearen laguntza jaso du. Hala ere, Nicolas Sarkozy Frantziako lehendakariak, Europar Batasuneko (EB) txandako lehendakaria denak, testu hori errefusatu du.\nOperadoreek “ezin dute mugatu internauten sarbidea, ez eta herritarren oinarrizko eskubideak ere, aldez aurreko baimen judizialik gabe”, gogoratu zuen Martin Selmayr Batzordeko bozeramaileak, Euroganberak irailaren amaieran onartutako txostenaz hitz egitean. Europako Parlamentuaren Osoko Bilkurak baztertu egin zuen Interneteko hornitzaileak erabiltzaileekin harremanetan jarri behar izatea, adibidez, erabiltzaileok autore-eskubideak dituzten edukiak partekatzen dituztenean; Malcolm Harbour kontserbadore britainiarrak uda aurretik proposatu zuen hori.\nEuropako Parlamentuaren testua “EBren ordena juridikoaren funtsezko printzipioen berrespen garrantzitsua da, eta, bereziki, adierazpen- eta informazio-askatasunaren eta intimitatea eta jabetza pertsonala babesteko eskubideen berrespen garrantzitsua” esan zuen bozeramaileak, eta nabarmendu zuen txostena idatzi dela “estatu kide bakoitzak oinarrizko eskubide horien artean oreka egon dadin”.\nEuropar Batasuneko exekutiboak “Frantzian garrantzi berezia duen gaia dela ulertzen du”, herrialde hori Interneten jabetza intelektuala babesteari buruzko lege berri bat prestatzen ari baita, eta, beraz, “nota ona hartu du” esan zuen Selmayr-ek. Horregatik, Frantziari “bere jarrera eztabaidatzeko” gonbita egin zion gainerako estatu kideekin.\nbaimen Internet-eu sarbide


Arautegia: krosa – Herri Ametsa Talaia\nHerri Ametsa Talaia\n1. DATA ETA LEKUA\nHerri Ametsa Talaia Mendi Krosa 2020ko urtarrilaren 26an, goizeko 10:00etan, izango da. Abiapuntua eta helmuga Herri Ametsa Ikastolan izanen dira.\nUlian zehar izango da, Herri Ametsa Ikastolatik hasita, eta 15 km-ko luzera izango du. Helmugakoaz gain, bi hornidura postu atonduko dira. Postu horietan, parte hartzaileei edariak eta produktu energetikoak eskainiko zaizkie.\nIbilbidea eta kilometroak behar bezala seinaleztatuta egongo dira, kartelen bidez.\n16 urtetik gorakoek soilik parte har dezakete.\nBi maila izango dira:\nAbsolutua (16 eta 39 urte bitarteko emakumezkoentzakoa eta 16 eta 44 urte bitarteko gizonezkoentzakoa).\nBeteranoena (40 urtetik gorako emakumezkoentzakoa eta 45 urtetik gorako gizonezkoentzakoa).\nMendi krosean parte hartzeko, 18€ ordaindu behar dira. Aurten, korrikalari bakoitzak ordaindutako kopurutik, Bihotzez elkarteari euro bat emango zaio. Izena emateko epea 2019ko abenduaren 9tik 2020ko urtarrilaren 24a arte (biak barne) izanen da, www.herrikrosa.eus webgunean soilik. Lasterketaren egunean ere izena eman daiteke (22€), goizeko 8:15etatik 9:30ak arte, betiere 275 lasterkarien kopurua gainditu ez bada.\nProbaren aurreko egunetan, korrikalariak bere izen-deiturak parte-hartzaileen zerrendan ageri direla ziurtatu beharko du eta izenaren ondoan Ordaindua ageri dela. Hala ez bada, lasterketaren egunean ordainketaren agiria aurkeztu beharko du edo, bestela, dagokiona ordaindu.\nAzkenik, inork lasterketan parte hartu ezin badu (lesioa, gaixotasuna… dela kausa), antolakuntzari (Herri Ametsari) horrexen berri eman diezaioke lasterketa eguna baino astebete lehenago arte.\nKorrikalarien poltsak (dagozkien zenbakiekin) Ikastolako sarreran banatuko dira: batetik, 2020ko urtarrilaren 23an eta 24an, arratsaldeko 15:00ak eta 19:00ak bitartean, eta bestetik, lasterketaren egunean, 8:15etatik 9:45ak arte.\nZenbakiok bularrean jarri behar dira, argi eta garbi ikusgai.\nIkastolan, motxilak uzteko zaindegia eta dutxak izango dira (ur beroa mugatua). Horrez gain, Bidebieta auzoko kiroldegian sartzeko eta bertako dutxak erabiltzeko aukera ere egongo da.\nKrosaren kronometrajeaz Herrikrossa arduratuko da.\nkontrol puntuetara nahiz helmugara lehena heldu eta handik 90 minutura ez iristea,\nkorrikalariak zeharbideak hartzea edo ibilbide osoa ez egitea,\nkorrikalariak zaborra edozein tokitan botatzea eta ez prestatutako lekuetan,\nkorrikalariak animaliak eta landareak ez errespetatzea\nkorrikalari batek beste baten zenbakia eramatea eta\nkorrikalaria helmugara zenbakirik gabe sartzea.\nSailkapen orokorreko lehen hirurentzat, gizonezkoen zein emakumezkoen sailetan.\nIkastolarekin harremana duten edo izan dutenen artean (ikaslea, ikasle ohia, aita, ama, langilea edo langile ohia), helmugara aurrena iristen denarentzat.\n9.- OPARIAK ETA HAMAIKETAKOA\nParte hartzaile guztiei elastiko bat emanen zaie opari: izena ematean, neurria zehazteko eskatuko da, baina azken egunetan izena emanez gero, ez dugu bermatzen denentzako neurri egokiak geratuko direnik.\nIbilbidea bukatu ondoren, parte hartzaile guztien artean hainbat opari zozkatuko dira eta hamaiketako polita eskainiko zaie.\nAntolakuntzak Ardura Zibileko asegurua izanen du eta kontzertatuko duen istripu aseguru-etxe batek korrikalariak babestuko ditu. Udaltzain, Herri Babes, boluntario eta Gurutze Gorrikoen laguntzaz, antolatzaileek lasterketa ondo ateratzea eta arazorik ez izatea bermatuko dute. Beraz, antolakuntzak bere gain hartzen du ibilbidearen barruan gerta litekeen edozein istripuren ardura eta lasterketaren ondorio zuzenak diren istripuak bakarrik babestuko ditu; ez, ordea, norberaren egoeragatik edo ekintzengatik sortutako ezbeharrak, zuhurtziagabekeriak, arduragabekeriak, gaixotasunak, arazo fisikoak eta abar.\nParte-hartzaileek izanen dute beren buruari edota besteri eragindako kalte ororen erantzukizuna. Halaber, betekizun izanen dute istripuren bat izan duen edonor laguntzea eta kontrol-guneetan edozein ezbeharren berri ematea.\nAntolakuntzak parte-hartzaile guztiei aurrez osasun-azterketa egitea gomendatzen die. Norberak bere gain hartu beharko du kirol jarduerak dakarren arriskua.\nAzkenik, antolakuntzak eskubide osoa izango du proba beste ibilbide batetik desbideratzeko, beharrezkotzat jo litzakeen aldaketak egiteko eta, eguraldiak edota beste eragileren batek hartaratuta balego, lasterketa bertan behera uzteko.\nIbilbidearen luze-zabalean, antolakuntzak kontrol-guneak jarriko ditu eta bertatik igarotzea ezinbestekoa izango da.\nLasterketa mendi inguru eta parke natural batetik igaroko da. Uliako zati bat Kontserbazio Bereziko Eremua da. Beraz, tokiok ahal bezainbeste zaintzeko, parte-hartzaile guztiei zaborra hornidura postuetatik gertu jarriko diren zakarrontzietara soilik bota dezaten eskatzen zaie.\nBestalde, animaliak eta landareak errespetatzea nahiz ibilbidean zehar zeharbideak ez hartzea ezinbestekoa da.\n13.- IRUDI ESKUBIDEAK\nParte hartzaile bakoitzak ontzat ematen du antolatzaileek ateratako argazki edo bideoetan euren irudia libreki erabiltzeko eskubidea.\n14.- ARAUDIAREN ONARPENA\nLehiaketan parte hartze hutsak arauok onartzea dakar.\nGuarda Plata Bidea 28 20016 Donostia\n(+34) 943 393520\n© 2020 Herri Ametsa Talaia.


Gergiev eta Iruñeko Orfeoia elkarrekin Euskaldunan eta Baluarten\nGergiev eta Iruñeko Orfeoia elkarrekin, Bilbon eta Iruñean\nErrusiar zuzendariak Orfeoia eta Mariinsky San Petersburgoko antzokiko orkestra gidatuko ditu gaur, hilak 23, Bilbon eta bihar, urtarrilak 24, Iruñean.\nKontzertuetarako entseguak Baluarten egin dituzte\nValery Gergiev errusiar maisuak Iruñeko Orfeoia zuzenduko du berriz, Mariinsky San Petersburgoko antzokiko orkestrarekin batera, gaur arratsaldean Bilbon eta bihar, urtarrilak 24, Iruñean emango dituen kontzertuetan. Verdi, Mahler, Mozart eta Sarasateren lanak entzungo dira emanaldiotan.\nGergievek, munduko osoko orkestra zuzendari onenetako batek, nafar taldearekin duen harremana goraipatu du, eta Iruñera eta Baluartera itzuli delako pozik agertu da.\nEuskal Herrian emango dituen kontzertuetarako, Verdiren Requiem-a (gaur joko du hori, Bilbon, Tatiania Serjan bakarlariak lagunduta) eta, Iruñerako, Mahlerren 2. Sinfonikoa, Pizkundea, prestatu ditu.\nBaluarten, emanaldiaren lehen zatia Mozarti eskainiko diote, eta Pablo Sarasateren Tarantela ere joko dute, Irina Churilova sopranoa, Yulia Matochkina mezzosopranoa eta Eric Silberger biolinista aldean dituztela.\nBilboko kontzertua 20:00etan hasiko da, eta sarreren prezioa 40,90 eta 96.90 euro artekoa da; Nafarroakoa ere ordu berean hasiko da, Baluarten, eta 34 eta 52 euro artean ordaindu behar da sarreren truke.


barren.eus - Andoneikuako padel kantxa zabalik, baina hainbat baldintza bete beharko dituzte erabiltzaileek\nPadel kantxa erabili nahi dutenek ordua beharko dute, Lagun Betikoak eta Uztargi tabernetan. Asteartetan Uztargin, eta gainerako egunetan Lagun Betikoak tabernan, 8:00etatik 22:00etara. Bertan emango diete kantxara sartzeko giltza eta ordainketa ere taberna horietako batean egin beharko da.\nPista bakoitzean bi pertsona bildu ahal izango dira gehienez, eta elkarren artean bi metroko distantzia mantendu beharko dute. 14 urtez azpikoek heldu batenkin joan beharko dute, aldagelak erabiltzerik ez da izango, eta pilota elkarri pasatzeko raketa edo hanka erabiltzea aholkatu dute, eskua beharrean, bai eta txisturik ez botatzeko eskatu ere. Saioa amaitzean kantxatik lehenbailehen irten behar dela jaso dute, eta luzaketak kanpoan egin behar direla ere bai. Orduak bost euroko prezioa izango du, bi lagunentzat. Izan ere, kantxa erabiltzeko prezioa erdira jaitsi du Mendaroko Udalak.\nEra berean, hiru hilean behingo erreserbak bertan behera geratuko dira, gutxienez irailera arte.\n2018an inauguratu zuten Mendaron kirolerako eta aisialdirako gunea, eta bertan dago padel pista.


Edalontzirako plastikozko botila bertikaleko botila bertikalak etiketatzeko makina automatikoa - Vialliquidfillingmachine.com\nEdalontzirako plastikozko botila bertikalen botila automatikoa\nEdariak, produktu kimikoak, lehengaiak, elikagaiak, medikuak, botilak edo hodi\n80-200 Botila / min\n120 botila / min\nPotentzia eta potentzia totala:\nPlastiko bertikal automatikoa, beira Edalontzirako Laboratzeko Botila Etiketa Makina\nHainbat industritako botila biribilen eta produktu borobilen etiketetarako aplikatzen da. Inprimagailuarekin konekta daiteke, produkzio erregistroa atera dezake eta ekoizpen baldintzak automatikoki kontrolatu ditzake. Ekipamendu honek GMP baldintzak betetzen ditu.\n1. Makina honek etiketa zehaztasun, zehaztasun handiaren abantailak ditu\n2. Makina honek ezerezaren funtzioak ditu etiketarik, zuzenketa automatikoa eta hautematea egin gabe.\n3. Makina hau produkzio-linearekin edo erabilitako bakarrarekin konektatzeko erabil daiteke.\nBotilaren diametroa 18-100mm\naforoa 30-120 botila / min\nEtiketaren tamaina L: 20-300mm, H: 15-180mm\nEtiketa erroiluaren kanpoko diametroa ≤ 380mm\nMakinaren dimentsioa L2000 × W1200 × H1350mm\n1. Fabrikan al zaude?\nBai, Shanghaiko fabrikatzaile profesionala gara 10 urte baino gehiagoz\n2. Zein da eskaeraren gutxieneko kantitatea eta bermea?\nEz dago MOQ eskakizunik, ongi etorria eskaerara\n12 hilabeteko berme promesa, produktu pertsonalizatu batzuek 24 hilabeteko bermea izango dute\n3. Zein da ordainketa epea? Zer moduz merkataritza-terminoekin?\nOrdaintzeko epea: TT, L / C, Western Union, Cash etc.\nMerkataritza terminoa: EX LANAK, FOB, IFZ, CNF ...\n4. Zer nolako paketea bidaltzeko?\nNormalean, luzerako filmak biltzeko makina osoa erabiltzen dugu eta ibilbide luzeko egurrezko estalduraz jositakoa da. Zuretzat doakoa da. Gainera, makina ontziratzeko beste baldintza berezirik baduzu, galdetu bakarrik.\n5. Zein da zure abantaila?\n1. Fabrikako eta sukurtsaletako negozioaren jabea dugu. Urrats bakarreko erosketa zerbitzua eskaintzea da makina guztiei.\n2. 10 urteko fabrikatzailea eta 8 urteko esperientzia esportatzen.\n3.Gaineko maila desberdinetako produktuak eman ditzakegu.\n4. Ikerketa eta garapena diseinatzeko talde propioa dugu eta produktuen pertsonalizazioa onartu dezakegu.\n5. Produkzioaren kontrol prozesu zorrotza egiten dugu, produktu bakoitzak nazioarteko estandarrak bete ditzan.\nOngi etorri nire lagunei ......\nA. 10 urte baino gehiago daramatza industria honetan lan egiten.\nB.Profesioa, fabrikatzaile zintzoa eta fidagarria.\nBezeroen artean ospe ona lortu dugu.\nD. kalitate handiko eta bezeroentzako neurrira egindako produkzioa.


Ostatuak, herri txikien bizia | El Diario Vasco\nGipuzkoaOstatuak, herri txikien bizia\nGipuzkoako udalerri ia guztietan daude herriko tabernak, kontseju edo ostatu izenez ere ezagutzen direnak\nAbaltzisketako ostatuak zerbitzu ugari eskaintzen ditu. Dutxa ere aurki dezakete bertan menditik bueltan datozenek. / NUÑEZ\nAGURTZANE NUÑEZ Viernes, 10 agosto 2018, 10:37\n«Herriari bizia ematen diogu, eta herriak bizia ematen digu». Horrela borobiltzen du Orendaingo ostatuko Paulo Garaialdek egiten duten lana. Gipuzkoan ia herri guztietan daude herriko tabernak, kontseju edo ostatu izenez ere ezagutzen direnak. Udaletxeko eraikin berean daude askotan, antzina egiten zuten zerbitzuen erakusle: normalean familia bat bizi zen tabernaren ondoan edo gainean zuten etxean, eta udaleko bandoak zein posta banatzeko ardura ere izaten zuten. Herritarren bilerentzako lekua ere izaten zen, hortik kontseju ere deitu izatea herri batzuetan. Egun, gehienak taberna eta jatetxe zerbitzuarekin geratu dira, baina badaude oraindik ostatua, denda edota dutxa zerbitzua dutenak.\nOrendaingoak ez du dendarik, baina Garaialdek onartzen du herritarrek faltan dituzten produktuak ere saltzen dizkietela, «gatza, limoiak, eta abar eskatzen badizkigute arazorik gabe ematen dizkiegu», herriko saltoki bakarra baita. Ostatu batzuetan ogia saltzen dute, baina badira ere denda dutenak.\nGaraialdek herritarrek tabernarekin duten inplikazioa azpimarratzen du. «Ez dago beste dendarik edo tabernarik. Beraien parte hartzea garrantzitsua da herriari eta ostatuari bizia emateko». Hogeita bost urte daramatza herrian lanean eta ongi ezagutzen ditu bezeroak, baita alderantziz ere. «Herritarrak hemen egiten dituzte bilera asko ekintzak antolatzeko, oso herri bizia da Orendain. Eta herritarrentzako enkarguak hartzen ditugu, norbaiti zerbait utzi behar badiote hona ekartzen dute», azaltzen du.\n«Herritarren parte hartzea garrantzitsua da herriari eta ostatuari bizia emateko» paulo garaialde, orendaingo ostatua\nBere eskaintza ere zabaldu behar izan du urte horietan guztietan: «Eguneratuta egon behar gara, orain 58 likore ezberdin ditugu eta hainbat whisky ere bai», dio, bezeroek izan duten garapenaren erakusle. Nola ez, ostatuek ere zerbitzu berrietara egokitu behar izan dute, eta doako wifia eskaintzen dute Orendainen, inguruko hainbatetan bezala.\nHerriko denda bakarra\nIkaztegietan, esaterako, tabernaren barruan dago herriko denda bakarra. Eguneroko edozein produktu ditu salgai Costantin Cosmin Suciuk, urdaitegia, garbiketa produktuak, gozokiak eta abar. «Ordutegia badugu, baina haurrak goxokiak erostera etortzen direnez, azkenean tabernaren ordutegi bera dauka dendak, herriko bakarra da-eta», dio. Udaletxe zaharraren beheko lokalean dago kokatuta ostatua, eta gainean elkartea dago. «Normalean udalak antolatutako bazkari edo afariak hemen egiten dira, baina herritarrak ere egiten dituzte hemen bazkariak, ez soilik elkartean», azaltzen du.\nSuciuk eta Garaialdek ostatuak eskatzen duten ordutegi zabala azpimarratzen dute. Ikaztegietan goizeko 9:00etan irekitzen dute egunero, eta «kontratuz 22:00ak arte egon behar gara irekita, baina bezeroren bat badago, gauerdira arte edo gehiago egoten gara», dio Suciuk. «Egunero hamalau ordutik gora egoten gara», diote Orendainen.\nOstatuei izena ematen diena, hain zuzen, herrira etortzen direnei gaua pasatzeko aukera ematea da, herri guztietan ez baitaude hotelak edo azken urteetan sortu diren nekazalturismoak. Duela urtebete pasatxo hartu zuen Suciuk Ikaztegietako ostatuaren kudeaketa, taberna eta jatetxearekin batera denda eta logelak dituen bakanetakoa. «Denetarik etortzen da», turistak zein bertako jendea gaua pasatzea bertako lau logelatan. «Denak bikoitzak dira, baina batean birentzako-ohea dugu, bezeroek hala eskatzen zigutelako».\nGabirian ere, Juan Karlos Cortak zuzentzen duen ostatuan logelak prestatzen ari dira bisitarientzako, jatetxea eta bertako produktuen denda martxan jarri eta gero. «Sei logela inguru izango ditu, agian baten bat gehiago, orain ari dira lanak egiten eta datorren urtean irekiko da», azaltzen du.\nBertako produktuen denda ere badute: «Herriko produktuak dira, udan barazkiak, tomateak, eta abar, eta neguan hurrak, intxaurrak eta gazta, batez ere. Baina norbait ogi bila badator ere ematen diogu. Gu ere jatetxerako produktuak herriko ekoizleei erosten saiatzen gara».\nFuntzio asko betetzen dituzte ostatuek. Gabiriako eta Abaltzisketako eskoletako haurrek, esate baterako, ostatuan bazkaltzen dute ikasturtean zehar\nHerria bizirik mantentzeko duten modua da, hein batean. «Herriko gazteek hemen egiten dituzte bilerak. Larunbatetan, herriko jaiak eta bestelako ekitaldiak antolatzeko hemen elkartzen dira», dio Gabiriako Ostatuko Juan Karlos Cortak. Eskolako haurrek ikasturtean zehar bertan bazkaltzen dute ere.\nDutxatik interpretazio zentrora\nTabernako eraikin berean dago hain justu Abaltzisketako eskola txikia, eta ikasleak ere ostatuan bazkaltzen dute egunero. Ondoren, sotoan duten jolas-tokian aritzen dira berriro eskolara bueltatu arte. Tabernak duen terrazan jolas-parkea ere badute, orain eskolarako bereziki berritzen ari direna. Eta laster terraza berria izango dute, estalpe berria kristalezko itxiturarekin egiten ari baita Udala.\nAbaltzisketa Txindokiren magalean kokatutako herria izanik, asteburuero mendizale ugari gerturatzen dira ibilaldiak egitera. Hori dela eta, menditik bueltatzen direnentzako dutxa zerbitzua eskaintzen dute. «Herriari eta bisitariei zerbitzu bat eskaintzen diegu, batez ere astegunetan, irekita dagoen taberna bakarra garelako. Lehen denda ere bazegoen, baina uztaila hasieran itxi zen», diote Jonathan Valdiviesok eta Maria Egunezek. Bikote abaltzisketarrak hiru urte daramatza tabernan lanean eta Mariak herriko ileapaindegia ere badu, hori baita izatez bere lanbidea.\n«Bisita gidatua egin nahi badute ordua hartzen diegu. Gero herriko gazteak antolatzen dira bisitak egiteko» iñaki agirre, altzoko ostatua\nOstatu berrienetakoa Altzokoa da, Segoretxe eraikinean kokatua. Herrian elkartea badagoen arren, leku berean zegoen jatetxe pribatua itxi zenean udalak eraikina erosi zuen herritarrei zein bisitariei zerbitzua emanten jarraitzeko. Zaharberritze lanen ondoren udaberrian ireki zen Iñaki Agirre eta Mari Carmen Menorren gidaritzapean. «Tabernan bertan denda txiki bat dugu, eta ahal dugun heinean herriko produktuak erosten ditugu. Erabiltzen ditugun esnekiak eta babarrunak, esaterako, herrikoak dira», dio Agirrek. Herriko zerbitzu bakarra izanik, herrian antolatzen diren ekitaldietako zeharkako antolakuntzan laguntzen dute: «Oharrak jasotzen ditugu, edota afari edo bazkarietarako zerrendak eta txartelak saltzen ditugu», diote Iñakik eta alaba Maitanek.\nGainera, goiko solairuan etorkizunean logelak egiteko asmoa dago eta Altzoko Handiaren inguruko turismo bulegoa ere badute. «Bisitariei lehenengo azalpenak ematen dizkiegu eta bisita gidatua egin nahi badute ordua hartzen diegu. Gero herriko gazteak dira beraien artean antolatzen direnak bisitak egiteko. Interpretazio zentroarekin zein gurekin izan duten inplikazioa eta egiten duten lana eskertzekoa da».


topic_facet:"Automatizazioa eta robotika industriala (Heziketa Zikloa). Goi maila" topic_facet:"Lanbide Heziketa" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Sistema automatizatuak (Modulua)" topic_facet:"Lan giroko harremanak (Zeharkako Ikasgaia)" topic_facet:"Elektrizitatea eta Elektronika (Lanbide Arloa)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Instalazioa eta mantenimendua (Lanbide Arloa)" genre_facet:"Curriculumeko baliabideak"\nProposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Lanbide Heziketa Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Sistema automatizatuak (Modulua) Proposatutako gaia: Lan giroko harremanak (Zeharkako Ikasgaia) Proposatutako gaia: Elektrizitatea eta Elektronika (Lanbide Arloa) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Instalazioa eta mantenimendua (Lanbide Arloa) Generoa / Forma: Curriculumeko baliabideak\nAutomatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) Instalazioa eta mantenimendua (Lanbide Arloa) Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) Sistema automatizatuak (Modulua) Guztiak ikusi ... gutxiago ...


Jimi Jiménez: “Ez dugu sekula Durangoko hilerriko hobi komunak ikertzeko eskaerarik jaso” - Durango - Anboto.org\nAnboto 2016-04-01 10:45\nGerra Zibileko hainbat gertaeraren lekuko diren gorpuek lurpean jarraitzen dute oraindik. Jimi Jiménez, Aranzadiko kidea eta arkeologia forentsean espezializatua, Durangaldeko aurkikuntza gehienetan aritu da lanean.\nAranzadik Durangoko hilerriko hobi komunak ikertzeko, zer egin beharko litzateke?\nAranzadik ikerketa bat abian jartzeko, eskaeraren bat jaso beharko luke. Ez dugu sekula horrelako eskaerarik jaso, ez partikularren aldetik, ezta instituzio publikoen aldetik ere. Hala ere, leihoak zabalik jarraitzen du. Gogoratu beharra dago Eusko Jaurlaritzaren eta Aranzadiren artean hitzarmena sinatu zela, 2003an. Lehendakariak egindako deklarazio baten bidez, edozein herritarri aitortzen zaio desagertutako pertsona baten edo enterramenduen lokalizazioen inguruko informazioa emateko aukera. Era berean, Gerra Zibilaren edo frankismoaren ondorioz desagertu edo hildakoen inguruko ikerketa eskatu daiteke.\nNola liteke, hilerri batean bi hobi komun egon litezkeela ziurtatzen duten hainbeste zantzurekin, orain arte ikerketarik ez egin izana?\nArraroa da, bai. Testuingurua kontuan hartu behar dela uste dut. Politikoki zonalde kontserbadorea izan da. Era berean, Durangoko bonbardaketa, urte askoan, errekonozimendu ofizialik gabe egon dela ere kontuan hartu behar dugu. Diktadura sasoian, bonbardaketa propagandarako erabili zen, eta trantsizioan ahots asko isilarazi egin ziren.\nOtxandioko bonbardaketan antzeko zerbait gertatu zen?\nOtxandioko bonbardaketaren biktimarik gehienak umeak eta emakumeak izan ziren. Gerrako lehenengo egunetan gertatu zen, eta gehienak otxandiarrak ziren. Hala ere, identifikatu ahal izan zituztenak familiarteko hobietan lurperatu zituzten, eta gainerakoak hobi komun batean. Han ere ez da sekula ikertu.\nUdalak bonbardaketako biktimei omenaldia egiten dien hilerrian, ikertu ez diren hobi komun bi egon ahal izatea bitxia da.\nHilerrian, biktimen omenez plaka eta oroigarri bat dago, baina besterik ez. Orain arte, inork ez du galdetu non ote dauden identifikatu gabekoak, beraien senitartekoei entregatu ezin izan zaizkien biktimen gorpuak.\nDuragaldean, beste hobi komun batzuk ere egon daitezke?\nSaibigainen, arrasto batzuk aurkitu zituztela-eta, Aranzadin salaketa jarri zuten. Baina, ez dugu informatzailerik izan, leku zehatzen bat markatu dutenak. Mendia bera memoria lekua da, berez. Bizkargi edo Solluberen antzera. Larrabetzun ere, borrokalarien arrastoak agertzen ari direla ikusten ari gara. Ziurrenik, Bilboren kontrako ofentsibaren azken egunetan hildakoak dira.\nZornotzan, gudari baten gorpuzkiak lurpetik atera dituzue.\nIdentifikazio zenbaki bat zuenez jakin ahal izan genuen gipuzkoarra zela, eta bere familia aurkitu ahal izan genuen. Ganzabal mendian izan zen, Euban gora. Eubaren inguruan ere hainbat abisu jaso ditugun arren, ez ditugu gehiago aurkitu.\nBorrokalari hauek nork lurperatzen zituen?\nKasu askotan, inguruko baserritarrak izaten ziren. Kontuan izan, maiatzaren amaiera, ekainaren hasiera zela. Tenperaturak igotzen ari ziren. Usain txarren eraginez, inguruko baserritarrak ardura hori hartzen hasi ziren. Bestalde, orduko agintariek baserritar asko gorpuak hilobiratzera behartu zituzten.\nDurangaldetik kanpo, non egin duzue azterketarik gehien?\nMarkinan, Elgoibarren eta Elgetan, gerrako frontearekin lotuta. Zigoitian, Azkoitian, Lemoan, Larrabetzun edo Galdamesen ere egin ditugu ikerketak. Elorrion ere badaude soldaduen lokalizazio batzuk. Obraren bat egingo balitz, urgentziaz egingo litzateke, baina eskaerarik ez izatera, ez gara horretara heldu. Informazioa jasotzen dugu, eta Eusko Jaurlaritzaren mapan kokatzen ditugu. Kasu askotan, ikertzen jarraitzeko prozesua udalek sustatzen dute.\nDurangaldeko beste gorpuzkirik aurkitu duzue?\nMateo Markoida Arrazolako gizon bat bilatzen jarraitzen dugu, Arrietan, Solluberen magalean. Pertsona horren bila joan ginen bere arreba oraindik bizi zelako. Lurperatu zuenak gudariaren izena ezagutu zuen, aldean zeraman identifikazioagatik. Beraz, lana hasterakoan, bagenekien noren bila genbiltzan. Baina, paraje osoa aldatuta dago orain, eta ezin izan ditugu bere gorpuzkiak aurkitu.\nDurangaldean, hobi komun gehiago egon daiteke?\nAranzadin, Durangaldetik ez da abisurik izan. Beraz, ez da askorik ikertu. Gerra amaituta, herrietara sartzean tropa frankistek eragindako errepresioaren ondorioz, Durangon hobi komunak egon behar dira. Tropek helburu argia izaten zuten herrietara sartzen zirenean: arerioa bilatu eta hiltzea. Tropak sartzerakoan, Gipuzkoan, esate baterako, errepresioa berehalakoa izan zen. Bizkaian beranduago sartu ziren arren, jende askok ez zuen alde egin, ez zutelako ezer egin eta ez zutelako ihes egiteko arrazoirik. Hala ere, errepresioaren biktimak izan ziren. Gertaera horiek ez daude aztertuta. Horrek ez du esan gura ez denik existitzen. Seguru asko, ikertzen hasiz gero, datu gehiago azaleratuko lirateke.


Maruja Torres idazleak, besteak beste, Planeta eta Nadal Sariak irabazi ditu, 2000 eta 2009 urteetan hurrenez-hurren, eta oraingoan klima-larrialdi baten testuinguruan globalizazioak ezarritako neoesklabutzaren erronkei buruz solasean ariko da Donostian datorren asteazkenean. Ingurumen kontuetan aditu den Pili Yoldi kazetari nafarrak eztabaidarako eta hausnarketarako hainbat gai jarriko dizkio mahai gainean Maruja Torresi, ekitaldiari solasaldi-elkarrizketa itxura emanez. Jarduera datorren asteazkenean izango da, azaroaren 27an, arratsaldeko 19:00etan San Telmo Museoan.\nÓscar Clemente zuzendaria eta gidoigilea, Gea21eko kidea, Donostian izango da asteazken honetan, urriaren 30ean, Agora K2050 egitasmoaren baitan hitzaldia eskaintzeko. Clementek hausnartuko du komunikabideek mundu iraunkorrago batez hitz egiterakoan eskaintzen dizkiguten irudiei buruz.\nGaur egun 19 glaziar soilik daude "bizirik" Pirinioetan. Klima-aldaketak beren kopurua erritmo kezkagarrian murriztu du azken hamarkadetan bioaniztasun ikuspegitik aberatsa izan arren aldaketekiko oso zaurgarria den eremu honetan. Idoia Arauzo, Pirinioetako Lan-Komunitateko (CTP) Klima-Aldaketaren Pirinioetako Behatokiko koordinatzailea, klima-aldaketa Pirinioetan uzten ari den errealitateaz mintzatuko da datorren irailaren 18an, Agora K2050 solasaldi sortaren baitan.\nDatorren asteazkenean,martxoak 27, klimaren aldeko ikasleen ordezkaritza bat Donostian izango da hitzaldia eskaintzen, beren borroka eta aldarrikapenak aurkezteko, planeta osoan ematen ari diren ikasle-mugimenduen testuinguruan. Hitzaldia San Telmo Museoan izango da, arratsaldeko 19:30ean.\nGarapen Jasangarrirako Helburuei eta 2030 Agendari buruzko hitzaldia\nDatorren otsailaren 27an, astezkena, klima-aldaketari eskainitako Agora K2050 hitzaldi-sortaren baitan, Donostian izango da Federico Buyolo, 2030 Agendarako Goi Mandatariaren Bulegoko Zuzendaria, Garapen Jasangarrirako Helburuei buruz hitzaldia eskaintzen, klima-aldaketari eskainitako Agora K2050 hitzaldi sortaren baitan.\nDatorren asteazkenean, azaroak 21, Jesus Ibarluzea biologo, psikologo eta osasun publikoko adituak hitzaldia eskainiko (19:00etan San Telmo Museoan) klima-aldaketa bezalako erronka global bateko eskenatokiaren aurrean hiri osasuntsuek izango duten garrantziari buruz.\nKlima-aldaketaren aurrean hiri-osasuntsuei buruzko hitzaldia\nCristina Enea Fundazioak, Donostiako Udalak eta San Telmo Museoak klima-aldaketari buruz antolatzen duten Agora K2050 hitzaldi-sortaren baitan, datorren azaroaren 21ean, asteazkena, Jesús Ibarluzea biologo, psikologo eta osasun publikoko aditua klima-aldaketaren erronkaren aurrean hiri osasuntsuen garrantziaz mintzatuko da.


Aurkezpena eta historia - tolosaldea\nPlan estrategikoa 2018.2020\nSeguimiento laboral de ex-alumnos\nSobre el centro/\nAurkezpena eta historia/\nTolosaldea Lanbide Heziketako Ikastetxe integratua ikastetxe publikoa da, Tolosako Santa Luzia auzoan kokatuta dago Santa Luzia Ikasgunea eratuz, Samaniego Ikastetxearekin eta Orixe Institutuarekin batera.\nTolosaldea LHII-k "D" ereduan eskaintzen dizkio Heziketa Zikloak zonaldeko ikasleriari.\nIkastetxeak esperientzia zabala du langileei eta langabetuei eskainitako Etengabeko Prestakuntzan, baita ikasleek enpresetan egiten dituzten praktiketan ere.\nEnpresei laguntza teknologikoa eskaintzen die eta hainbat proiektu eraikitzen ditu hauekin, elkarlanean.\nTolosaldea LHII-ren jatorria mende hasierako "Escuela de Artes y Oficios" zelakoan koka dezakegu. Geroago Lan Eskola moduan jarraitu zuen eta 1955etik aurrera Maestria Eskola moduan.\nSanta Luzia auzoko eraikuntza berrira mugitzeak eta irakaskuntza ertainetako Institutua bihurtzeak, instalazio hobeak eta garrantzi handiagoa ekarri zizkion ikastetxeari.\n80. hamarkadaren erditik aurrera ikastetxea enpresa mundura gerturatzen hasi zen, alternantzia praktikak martxan ipiniz proba moduan. Garai horretan bertan ere, hezkuntzaren erreforma aldez aurretik abiarazteko konpromisoa hartu zuen ikastetxeak.\n98.urtean Hezkuntza Sailak EAEko Mapa Eskolarra berrantolatu zuen eta ikastetxeak Lanbide Heziketa Institutu maila hartu zuen, Etengabeko formazioa (langileentzat) eta Zikloak eskainiz.\nHezkuntza Saileko dekretuaren arabera gure ikastetxea Lanbide Heziketako ikastetxe integralen sarearen barruan dago 98. urteaz geroztik, azken hauen betebeharra Lanbide Heziketaren Euskal Planaren garapena gauzatzea izanik.\n2001eko uztailean Hezkuntza Sailak ikerketa- eta esperimentazio-ikastetxea izendatu zuen Tolosaldea Goi-mailako L.H.Institutua, GUNEKA deituriko proiektua garatu asmoz. GUNEKAren helburua Hasierako eta Etengabeko Lanbide Heziketa ematen duten ikastetxeen funtzionamendu eta antolaketa modu berriak ikertzea da.\n2015eko uztailean, Hezkuntza Sailak Lanbide Heziketako Ikastetxe Integratua izendatu zuen Tolosaldea Institutua. Izaera juridiko berri honek, autonomia gehiago eta erreferentzia-ikastetxea bihurtzea dakar berarekin.\nHonetaz gain, Tolosaldea LHII-k elkarlanean ari da TKnikarekin (kalitatearen eta berrikuntzaren hedakuntzan), inguruko enpresekin eta administrazio publikoarekin (Lanbide Gaitasuna Egiaztatzeko Egituran) eta LANBIDE euskal enplegu zerbitzuarekin.\nPhone Number: 943651147


Semaltikoa: Interneten iruzurrak eta iruzurrak ezagutu behar dituzun gauzak\nInterneteko iruzurrak interneteko softwarea edo zerbitzuak aprobetxatzeko baliagarria danorberaren aktiboen arabera. Urtero, milaka milioi dolar inguru lapurtzen dira Interneteko webguneetatik, emailetatik eta antzeko beste gauza batzuetatik. HainbatProfil handiko hackerrak saltzaile berrituen izenak erabiltzen dituzte biktimak harrapatzeko eta Interneten dirua hartzeko. Denbora igarotzean,Internet iruzurrak zibilen eta lege arduradunen arretarako kezka nagusia bihurtu da.\nRoss Barber, the Semalt Bezeroaren Arrakastaren Arduradunak kriminalaren inguruko informazio funtsezkoa ematen du.\nWeb orrian zeure burua babestu ahal izango duzu mota guztietako guztia ezagutzen baduzuInterneteko iruzurrak - φαρμακειο θεσσαλονικη κεντρο. Kreditu txartel lapurtuak, posta elektronikoak ezezagunak, loteriak, webgune fidagarriak eta enkante faltsuak dira gehien erabiltzen direnakonline iruzurrak. Ez dago arau multzorik Interneten seguru egoteko; Hala ere, zure kreditu txartelaren datuak gordetzeaz gorde ditzakezu.Garrantzitsua da eranskinak ezezagunetan klik eginez saihestea eta ez zure erabiltzaile-izena edo pasahitza hirugarren batekin partekatzea.\nZer egin behar duzu biktima bihurtzen baduzu\nLineako iruzuren kopurua igo egin da egun hauetan, beraz garrantzitsua da zuretzatGogoan izan gauza batzuk:\n1. Autentifikazio IDetatik datozen mezu elektronikoak soilik erantzun. Zure spam karpeta badagohelbide elektroniko ugari jasotzen dituzunean, lehenbailehen ezabatu behar dituzu.\n2. Gogoratu behar da benetako lana ez dela tasarik eskatzen, bisa prozesatzeko tasak barne,ziurtagiriak eta administrazio-karguak..Norbaitek lan bat eskaintzen badizu eta kuota bat bidali nahi baduzu, badago aukera horitranpa egiten saiatzen zara.\n3. Ez zenuke lortuko loteria irabazi duen norbaitek harrapatuta. Ez dagoHorrelako gauza konektatuta, beraz, hackerek erakarri eta zure dirua lapurtu nahi dute.\nNola dirua itzultzeko\nCyber legeak baliabide legalak eta zure dirua berreskuratzeko moduak eskaintzen ditu. Duzu izan badaIruzurrak biktimaren biktima izateak, Interneten Krimenaren Kexa Centerrekin harremanetan jar zaitezke. Enpresari buruzko kexa aurkezten du, eta IParen traza egingo dutezure dirua lapurtu duen helbidea.\nBezeroaren gatazkak konpontzeko formularioa ere bidali dezakezu zure bankuarekin bateratransakzioak gelditu egiten dira. Horretarako, hurbileko bankuko adarraren inguruan jarri behar duzu eta xehetasun guztiak eman. Auzitegiak beste zerbait gehiago dakarZure galderei buruzko galdeketa egitea, eta gaiak 9 eta 11 hilabeteetan entzun eta erabaki ahal izango ditu.\nInternet iruzur motak\nHona hemen interneten iruzur mota nagusiak, legea betearaztea eta arautzeaAgintariek eta kontsumitzaileen erakundeek ikusi:\nEnkanteak eta Txikizkako Erregimenak Online\nAskotariko eskemak sarritan agertzen dira enkanteen webguneetan jende gehiago erakartzeko.Hackerrak zure dirua lapurtzen saiatzen da eskemekin, zenbateko ederra edo beste herrialde batzuetara bidaiatzea eskainiz.\nNorbaitek posta elektronikoaren bidez kontaktatzen badu eta negozio aukera bat eskaintzen badu, aukera daudezu harrapatzen saiatzen ari dela. Enpresen aukerak inoiz ez dira helbide elektroniko pribatuen bidez eskaintzen.\nIdentidad de robos y fraudes\nInternet iruzur egitasmo batzuek nortasunaren lapurreta dakarte - okerrekoa lortzea eta erabiltzeaZure datu pertsonalak engainua edo iruzurra dakar.


Janarietan estafilokokoak detektatzea | Consumer\nJanarietan estafilokokoak detektatzea\nMetodo berri batek azkar aurkitzen du A enterotoxina estafilokozikoa, elikadura-intoxikazioen arrazoia\nElikagaien segurtasuna arriskuan jartzen duen bakterioetako bat “S. aureus” da, ingurune- eta desinfekzio-baldintzekiko erresistentzia handia duen mikroorganismoa. Edozein elikagai kutsatzeko gaitasuna du. Sintomak -gorakoak oso- jan eta bi edo hamabi ordura agertzen dira. Bakterio hori “Staphylococcal enterotoxin A” toxinaren sorreraren erantzulea da. Toxina hori munduko janari-intoxikazioaren arrazoi nagusietako bat da. Horregatik da garrantzitsua detekzio azkar eta fidagarria lortzeko metodoak izatea.\nS bakterioa. aureus” azalean, eztarrian eta animalien eta pertsonen sudur-hobietan dago. Patogeno horrek gizakiengan bakterio-infekzioak eragiten dituen toxina bat sortzen du. Aurrea hartzeko, elikagaiak hozteko tenperatura egokian eduki behar dira, bakterioa toxina bihurtzen baita hotz-katea hausten bada. Kontserbazio baldintza horiek ez betetzeak arriskua dakar. Elikagaien kutsadura-maila handia da.\nHotzak eragotzi egiten du “S. Bakterio-infekzioak gizakiengan eragiten duen toxina\nIndustriari dagokionez, bakterioak kontrolatu behar dira, deskribatu dugun moduan, eta, horretarako, bakterioak azkar eta modu fidagarrian aurkitzeko metodoak ezarri behar dira. Azken proposamena AEBko Nekazaritza Ikerketen Zerbitzuko (ARS) aditu-talde batek egin du. Proba berriaren helburua da osasun publikoko arduradunei laguntzea Staphylococcal enterotoxin A tarteko den elikadura-intoxikazioen agerraldien iturria atzematen, eta elikagaien industriari beharrezko tresnak ematea elikagaien segurtasuna bermatzeko. Metodo horren berezitasunetako bat haren doitasun-maila da, gai baita toxina gaur egungo probetan detektatutakoak baino mila milioi aldiz maila txikiagoetan emateko.\nElikagaiekin egindako saiakuntzetan, hala nola abelgorriarekin, esnearekin edo oilaskoarekin egindako saiakuntzetan, metodoa “toxina aktiboa eta ez-aktiboa bereizteko” gai izan da, eta faktore horrek adierazten du haien doitasun-maila. Gainera, behar duen denbora ez da 48 ordutik gorakoa, egungo metodoek behar dituzten hiru edo bost egunekin alderatuta. Bakterioak tentsio-egoeran daudenean, hau da, bizirik irauteko nahikoa lekurik ez dagoenean, toxinak sortzen dira. Kasu gehienetan, ohiko egoste-prozesuak aski izaten dira bakterioak akabatzeko, baina ez toxinak desagerrarazteko.\n“S. Aureus” estafilokokoen parte da, mahats-mordoen antzeko irudia hartzen baitute, eta elikagaietan kolore horixka edo urre kolorekoa hautematen baita. Airea, hautsa, ura, beste elikagai batzuk, gizakiak eta animaliak dira mikroorganismo horien “gordailuetako” batzuk. Bakterioaren anduietako batek eragiten dituen enterotoxinen eraginpean daude, besteak beste, haragia edo pastelgintzako produktu kremaz beteak.\nHori gertatzen da hozte-tenperatura egokia ez bada. Hogei bat espeziek osatzen dute “Staphylococcus” generoa, eta horietako gehienek pertsonen, animalien edo ingurumen-iturrien bidez kutsatzen dituzte elikagaiak. Egosiz erraz ezabatzen den arren, ez da gauza bera gertatzen enterotoxinekin.\nPertsonak dira “S. aureus”-en gordailu nagusiak; beraz, “kolonizatutako” gizabanakoak estafiloko-eramaileak dira. Erraza da beste pertsona batzuetara edo elikagaietara zabaltzea, batez ere, oinarrizko prebentzio-neurriak alde batera uzten badira. Elikagai-manipulatzaileak dira elikagai-intoxikazioen eragile nagusietako batzuk. Horregatik, prestakuntza-maila handia eta, beraz, manipulazio-maila handia behar duten produktuak dira inplikatuenak.\nPertsona osasuntsuetan maiz agertzen da bakterioa, eta, gehienetan, manipulatzailearen eskuak zuzenean ukituz sortzen da kutsadura. Hala ere, higiene-jarraibide errazak betez gero, hala nola eskuak maiz garbitzea, aurpegia edo ilea ez ukitzea, eskularruak erabiltzea eta elikagaiak hotzean gordetzea, beharrezkoa den guztietan, intoxikatzeko arriskua murrizten da. Eskuetako ebakiak eta zauriak babestu behar dira, gainazalak edo ekipoak ez dira kutsatuko eta elikagai gordinak eta kozinatuak ez dira ukituko (kutsadura gurutzatua). Modu desegokian erabili eta biltegiratuz gero, errazago hazten da bakterioa eta toxinak sortzen dira.\naureus bakterio estafilokokoak método-eu toxina


166E/2021 EBAZPENA, ekainaren 29koa, Biodibertsitatearen Zerbitzuko zuzendariak emana, ingurumen ukipenetarako baimena ematen diona Arangurengo udal-mugartean Taxoareko putzu septikoa Aranguren Ibarreko kolektorera konektatzeko proiektuari. Sustatzailea Servicios de la Comarca de Pamplona SA da.\n2021eko urtarrilaren 22an, goian aipatutako espedienteko ingurumen ukipenetarako baimenaren eskaera jaso zuen Biodibertsitatearen Zerbitzuak. Espedientea abenduaren 28ko 93/2006 Foru Dekretuaren 2C eranskineko “kategoria” epigrafean dago. Foru dekretu horren bidez onetsi zen Ingurumena Babesteko Esku-hartzeari buruzko martxoaren 22ko 4/2005 Foru Legea garatzeko Erregelamendua.\nForu dekretu horren 31.2 artikuluak ezartzen du ingurumen ukipenetarako baimenak barne hartuko dituela lurzoru urbanizaezinean baimentzen ahal diren jarduerak ere, eta Lurraldearen Antolamenduari eta Hirigintzari buruzko Foru Legearen testu bategina onesten duen Legegintzako Foru Dekretuaren (uztailaren 26ko 1/2017 Legegintzako Foru Dekretua) 117. artikuluan ezarritako ondorioak izanen dituela.\nProiektatutako jarduketa Taxoareko urak arazteko irtenbidearen ordez beste eroanbide bat jartzean datza. Eroanbide berria PVCzkoa, 315 mm-koa eta gutxi gorabehera 400 m luze izanen da eta Taxoareko oraingo arazketako kolektoreak Aranguren Ibarreko kolektorearekin konektatuko ditu; azken kolektore hori duela gutxi exekutatu da. Gaur egun, herriko ur beltzak Arangurengo 3. poligonoko 481. lurzatiaren ekialdeko mugan, ibilgu-areka txiki baten ondoan, dagoen putzu septikora eramaten dira.\nKonexiorako 3 aukera aztertu dira eta, arrazoi teknikoak direla medio, azkenean honako hau hautatu da: oraingo hobirako sarrerako erregistroan hasiko da, gutxi gorabehera 115 m jarraituko du iparralderantz, aldameneko ibilgu-arekaren ondoan, ipar-ipar-mendebalderantz biratuko da laboreetan zehar, 200 m inguru, eta gero, landabide bat eta Sadar ibaia igarota, ibaiaren gaineko bideko zubiaren aldamenean, mendebalderantz biratuko da, Gongorako lixibiatuak eramaten dituen kolektoreko (Aranguren Ibarreko kolektoreko) P27 putzuan konektatu arte; azken hori Sadar ibaiaren eskuinaldeko ertzarekiko paraleloa da eta ertz horretatik 5-15 m-ra dago gutxi gorabehera.\nDokumentazioan frogatzen da Sadar ibaiko bidegurutzea aldameneko zanga batean eginen dela, aire zabalean, dagoen hormigoizko zolataren azpiko pontoitik urari beheiti. Obrarako kontrol, jarraipen eta lehengoratze neurriak proposatzen dira, hasierako tartean eta Sadarreko bidegurutzean landaredi naturalaren eta ibilguen ukipena saihesteko. Halaber, lursailei obren aurreko erabilera itzultzea proposatzen da eta zuhaixka autoktonoak ereiteko eta landatzeko proposamena barne hartzen da, Sadar ibaiaren ertzetan ukitutako ingurunerako.\n5.000 m³ inguru lur, eraikuntza hondakin eta abar kudeatzeko proposamen bat barne hartzen da. Horren arabera, kendu eginen dira, garraiatu eta zabortegi baimendu batean edo tratamendu baimenduko instalazio batean isuri.\n2021eko otsailaren 10ean, udal txostena eskatu zitzaion Arangurengo Udalari. Lurraldearen Antolamenduaren eta Atalak aldeko txostena eman du 2021eko ekainaren 2an, Lurraldearen Antolamenduari eta Hirigintzari buruzko Foru Legearen testu bategina onesten duen uztailaren 26ko 1/2017 Legegintzako Foru Dekretuaren 117. artikuluan ezarritakoarekin bat.\nIngurumen Eraginaren Atalak aldeko txostena eman du eta proiektuaren ingurumen ukipenak txikiagotzeko ezarritako ingurumen baldintzen proposamena zehaztu du.\nEspedientean dauden txostenak ikusita eta Ingurumeneko zuzendari nagusiaren azaroaren 8ko 107/2019 Ebazpenaren bidez eskuordetutako eskumenak erabiliz, honako hau\n1. Ingurumen ukipenetarako baimena ematea Arangurengo udal-mugartean Taxoareko putzu septikoa Aranguren Ibarreko kolektorera konektatzeko proiektuari. Sustatzailea Servicios de la Comarca de Pamplona SA da.\n• Urak oraingo putzu septikoaren aldameneko ibilguan husten laguntzeko, ahalegina eginen da kolektorearen hasierako tartea (113 m inguru, ibilguarekiko paraleloa) ibilgutik urruntzeko, ibilguaren eta ertzen egonkortasuna babesteko eta banda horretan zuhaixka orla naturala instalatzea ahalbidetzeko.\n• Sadar ibaiko bidegurutzerako, ezarrita baitago landabideko pontoitik urari beheiti dagoen hormigoizko lauzaren luzera osoan zanga moduan eginen dela, arroko organoak, Ebroko Konfederazio Hidrografikoak, emandako bidezko baimenak eskuratu beharko dira.\n• Sadarreko bidegurutzearen eremuan bisoi europarren aleak daudela ikusten bada, Biodibertsitatearen Zerbitzuari komunikatuko zaio, eta hark baloratuko du neurri gehigarririk hartu behar den.\n• Sadar ibaiko bidegurutzearen inguruneko zuhaitz aleren bat moztu behar bada, Basoen eta Ehizaren Zerbitzuaren baimen egokiak eskatu beharko dira.\n• Obran sortutako hondakinak beren izaeraren arabera kudeatuko dira, arlo horretako indarreko legeriari jarraikiz.\nHirigintza eta lurralde arlokoak:\n• Jarduketak ezinbestean bete beharko ditu ingurumen organoak ezartzen dituen neurri eta baldintzak, ibilguari lotutako ibai eremuko ingurumen balioak babesteari eta jarduketa ingurumenean eta paisaian integratzeari dagokionez.\n• Azpiegitura egiteko behar diren obrak bukatu ondoren, ukitutako eremuak lehengoratuko dira.\n• Baimen honek ez du babesten lurzoru urbanizaezinean dauden edo ezarri nahi diren beste jarduera zehatz batzuk hornidura sarera konektatzea edo handik hargunerik ateratzea.\n• Bide publikoetan, lehengoratzea eta arestian zegoen lur berdinketa berreskuratzea bermatu beharko da, eta kontuan hartuko da lursailaren sestraren gainean elementurik egonez gero 3 m-ko zortasun-eremua errespetatu beharko duela, bide publikoaren kanpoko ertzetik neurtuta (Lurraldearen Antolamenduari eta Hirigintzari buruzko Foru Legearen testu bateginaren 111.2 artikulua).\n• Eginen den jarduerak ukitzen ahal dituen edo exekuzioa baldintzatzen ahal dituzten azpiegiturei eta zortasunei dagokienez, enpresa sustatzaileak, obrak hasi baino lehen, behar diren baimen guztiak eskuratuko ditu kasuan kasuko gaian eskudun diren organoetatik. Zehazki, arroko erakundearen baimena eduki beharko da.\n• Lurraldearen Antolamenduari eta Hirigintzari buruzko Foru Legearen testu bateginaren 117.4 artikuluan xedatutakoaren arabera, ebazpen honek babesten dituen jarduerak edo jarduketak baimena eman eta bi urteko epean gauzatu edo abiarazi beharko dira gehienez ere. Epe hori amaituta, automatikoki agortuko dira haren eraginak, eta eraginkortasunik gabekotzat jo beharko da.\n• Baimendutako jarduera eteteak berarekin ekarriko du jardueraren titularrak hark ukitutako lursailak berrezarri behar izatea, lehengo egoerara bueltatuz, beranduenez bost urteko epean, eraikinak eraitsiz edo/eta erretiratuz. Ildo horretatik, eta Lurraldearen Antolamenduari eta Hirigintzari buruzko Foru Legearen testu bateginaren 119. artikuluari jarraikiz, lizentzia eman baino lehen, udalak sustatzaileari eskatuko dio adierazpen baten bidez konpromisoa har dezala lurzorua jatorrizko egoerara lehengoratzeko gehienez ere bost urteko epean, baimendutako jarduera bertan behera uzten bada.\n3. Proiektuaren ingurumen ukipenetarako baimena eskuratzeko ezinbestekoa izanen da 2.000 euroko fidantza jartzea, baimendutako jarduerak kalterik sortzen badu eremua lehengoratu edo kalteak gutxituko direla bermatzeko.\n4. Baimen honek, gainera, uztailaren 26ko 1/2017 Legegintzako Foru Dekretuak (Lurraldearen Antolamenduari eta Hirigintzari buruzko Foru Legearen testu bategina onesten duenak) 117. artikuluan ezartzen dituen ondorioak izanen ditu, bertan ezartzen baita lurzoru urbanizaezineko jarduerak baimentzeko prozedura.\n7. Ebazpen hau Lurraldearen Antolamenduaren Atalari, Arangurengo Udalari, Ingurumena Zaintzeko Taldeari (7. Koordinazio Unitatea, “Iruña”) eta interesdunari helaraztea, behar diren ondorioak izan ditzan.\nIruñean, 2021eko ekainaren 29an.–Biodibertsitatearen Zerbitzuko zuzendaria, Enrique Eraso Centelles.\nIragarkiaren kodea: F2110437


Gabonetako oporren ostean has daitezke Lekeitioko Lazunarri moilako lanak - Lea-Artibai eta Mutrikuko Hitza : Lea-Artibai eta Mutrikuko Hitza\nGabonetako oporren ostean has daitezke Lekeitioko Lazunarri moilako lanak\nAbenduaren 30ean egin zuten bilera Bilboko Garraio Saileko ordezkaritzaren bulegoan Lazunarri moilan egin beharreko lanen gaia bideratzeko. Eusko Jaurlaritzako Ingurumen eta Garraio Saila, Eusko Jaurlaritzako Ondare Zuzendaritza, Bizkaiko Foru Aldundiko Kultura Saila eta Lekeitioko Udala batu ziren bertan. Lekeitioko Udalak azaldu duenez, udalaren eskaerak kontuan hartzea lortu dute: “Alde batetik, Lekeitioko arrantzaleek portura sartzeko eta portutik ateratzeko zituzten arazoei soluzio bat ematea. Bestetik, ondare ikuspuntutik, hasieratik udalak egindako proposamenak kontuan izatea, hau da, gure herriko ondarea den Lazunarri moilaren egitura ahalik eta gehien errespetatzea. Eta azkenik, lege ikuspuntutik, proiektua berme guztiekin gauzatzeko, beharrezkoa den prozedura administratiboa jarraitzea”. Lekeitioko Udalak moilaren ondare izaera mantendu eta bere funtzioa betetzeko interbentzio minimoak egitea nahi izan du. Horretarako Ondare Zentruan alegazioa jarri zuen. “Moilaren betiko itxura eta forma mantentzea izan da proposamena, osorik dauden zatiak mantendu. Dena dela apurtuta ez dagoen zatia berreskuratzeko konpromisoa da hartu dena”, azaldu dute. Adostasuna lortuta, lanak falta den dokumentazioa bidaltzen dutenean hasiko direla zehaztu du udalak. Oztopoak jartzen Lazunarri islako moila konpontzeko lanak aspaldian hasita egon beharko litzatezkela adierazi du Lekeitioko EAJk, baina, Lekeitioko Udalak obra ingurura joateko kamioien pasabiderako baimena ez duela eman eta obra gauzatzeko oztopoak jartzen ibili dela diote. “Eusko Jaurlaritzak baimen guztiak izan arren ( Costas, Foru Aldundiko ondare zerbitzua, Eusko jaurlaritzako ondare zerbitzua, ingurumen saila, e.a…) udala, lagundu beharrean, behin eta berriro Lekeition eta lekittarrentzat, gehien bat arrantzaleentzat, duen eragina ezaguturik eta jakinez, oztopoak eta atzekiak jartzen ibili da Bilduk behin baino gehiagotan proiektu faraoniko bezala izendatu duen proiektu honi lehentasuna eman beharrean”. Udala, islako moilako zati bat ondare modura izendatzeko egin behar den prozedura administratiboa eta obra aurrera eramateko dituen eskumenak nahasten ibili dela ere adierazi du Lekeitioko EAJk: “Aitzaki bezela edo lau urte hauetan ez dutelako administrazioaren funtzionamendua ikasi”, esan dute. “Orain, badirudi, Bilduk bere gain hartu nahi duela obra hau aurrera eroatearen irabazia edo ardura, herriko ondarearen babesle bezala bere burua agertuz, baina, ikusi besterik ez da egin behar nola dagoen herriko ondarea; Ondarzabal itsasontzia desguazean, Mendieta ontziola jausten, Abaroa jauregia alde batera utzita, e.a… herria ikusi besterik ez dago”, kritikatu dute Lekeitioko EAJkoek. Dena dela, EAJkoak pozik agertu dira Eusko Jaurlaritzak blokeatuta egon den egoera hori aurrera eramateko izan duen jarrera baikorra eta gaitasuna ikusita eta Lazunarri egin eta Lekeitioko portuak dituen arazoak konpondu direlako.


Euneiz unibertsitaterako milioi bat euro inguru diru publikotik ordainduko da – Hala Bedi\n> Euneiz unibertsitaterako milioi bat euro inguru diru publikotik ordainduko da\nEuneiz unibertsitaterako milioi bat euro inguru diru publikotik ordainduko da\n10 ekaina Alea.eus bidez KategoriaAlbisteak 0\nJosean Kerejeta eta Alaves-Baskonia taldearen Euneiz unibertsitate pribatuan 480.000 euroko inbertsio bana egingo dutela iragarri dute Gasteizko Udalak eta Arabako Foru Aldundiak. Alea.eus bidez\nMisterio bat izan da Baskoniaren unibertsitaterako 64 milioi euroko inbertsioa Europako funtsetarako proiektuen artean agertu zenetik. Euneiz unibertsitate pribatuak diru publikoa jasoko ote du? Asteetako isiltasunaren ostean, aste honetan bata bestearen atzean iritsi dira iragarpenak.\nAstelehenean, Gasteizko Udalak 480.000 euroko inbertsioa egingo duela iragarri zuen. Udal talde politikoen artean iritzi kontrajarriak dauden arren —Elkarrekin taldeak, adibidez, uste du “egitasmo elitista” dela eta “inbertitutako euro bakoitza xahutua” izango dela—, udal gobernuak ziurtatu du “inbertsio ona” dela eta proiektuak bere babesa duela. “Ahalik eta funts gehien erakartzea da helburua”, azpimarratu du Ana Oregi zinegotziak (EAJ).\nEgun bat beranduago, Ramiro Gonzalez ahaldun nagusiak aurreratu du Aldundiak Udalaren inbertsio berbera egingo duela; hau da, beste 480.000 euro emango dizkiola unibertsitate pribatuaren proiektuari. Horrela, “ekintzailetza, talentua eta berrikuntza” sustatuko dituen plan baten alde egin du Gonzalezek.\nProiektuaren 64 milioi euroko aurrekontutik, 30,73 milioi inguru kapital pribatutik izatea aurreikusi dira, eta beste 32 milioi inguru Europako funtsetatik eskuratzea espero dute. Beraz, aurreikus daiteke gainerako inbertsioa diru publikotik iritsiko dela: Udalak eta Aldundiak iragarritakoaren arabera, gutxienez 960.000 euro Arabako instituzioetatik iritsiko da, baina oraingoz ez dago argi Eusko Jaurlaritzak egingo duen ekarpena.\nAraba-Gasteiz Sport Capital proiektua\nAurreikuspenen arabera, Araba-Gasteiz Sport Capital izeneko proiektua ekainean aurkeztuko da, eta hainbat espazio izango ditu Euneiz unibertsitateaz gain:\nBeste artikulu honetan, egitasmo pribatuaren xehetasunak aztertu genituen ALEAn.\n← Ekialde hurbilaren askapenerantz, elkartasun internazionalista\nEl 18 de junio se presentarán los trabajos ganadores del concurso Taulara →


Gereziondoa (Prunus avium) | Itsasondoko Udala\nHasiera » Udalerria » Ingurumena » Gereziondoa (Prunus avium)\n30 m arteko zuhaitza. Hostoak erorkorrak, akuminatuak, ertzean krenatu-zerratuak, berde mateak gainaldean eta zertxobait iletsuak azpialdean. Loreak pedizelatuak, 2-6 aleko ginbail eserietan bilduta, eta hauen oinean braktea eskariosozko koroa bat dute; 5 sepalo; 5 petalo obobatu, zuriak; estanbreak ugariak eta pistiloa ilegabea. Fruituak drupa biribilduak; heldutasunean gorriak, beltzexka edo batzuetan horiak, arraza desberdinen arabera; gozoak edo mingotsak eta hezur ia biribil, leunekoak.\nHostoen agerraldeiarekin batera, martxo bukaeran edo apirilean; gereziak maiatzetik uztailera heltzen dira.\nLurzoru fresko eta sakonen gainean, harizti eta pagadietan eta batez ere, hostoerorkorren baso mistoak zipriztinduz.\nEuropa, mendebaldeko Asia eta Afrika iparraldeko zatirik handienean hedatzen da. Egile batzuen arabera, bere jatorria Asia mendebaldean dago; bestalde, aztarna arkeologikoek Europan kokatzen dute aintzinatik. Euskal Herriko kantaurialdean nahiko arrunta da, mediterraneo aldean urrituz, desagertu arte.\nLaborantzako gereziondoen barietate gehienen arbasoa da. Euskal Herrian, erdialdeko gune fresko batzuetan ere landatzen da, eta baita Ebro ibaiaren errriberako sail ureztatuetan ere, askotan Prunus mahaleb oinen gainean txertatuz. Gereziak oso fruta preziatua dira, eta bere txortenetatik infusio diuretiko bat lortzen da. Egurra, gogor eta astuna, ehundura finekoa, ebanisteria eta tornorako aproposa da, baina hezetasun aldaketak gaizki jasaten ditu.\n‹ Ingurumena gora Gorostia (Ilex aquifolium) ›


“La Educación Prohibida”: aurrerakoia ala atzerakoia? | Borroka Garaia da!\n“La Educación Prohibida”: aurrerakoia ala atzerakoia?\nPosted by kolaborazioak15/10/2012\tHome\nIrakurri ditudan artikulu kritikoen artean hau da gehien gustatu zaidana; Argentinako ikertzailea den Natalia Alvarezen “Educando al enemigo. A propósito del documental “La educación prohibida” (1). Interesgarriak iruditu zaizkidan argudioen artean baten bat azpimarratzekotan hauxe bururatzen zait:\nBaloratu:Comparte :: ElkarbanatuFacebookTwitterEmailGoogle +1MoreInprimatuLinkedInDiggRedditStumbleUponPinterestTumblr\tPosted in: kolaborazioakTagged: La educación prohibidaPermalink5 Iruzkin\t5 erantzun ““La Educación Prohibida”: aurrerakoia ala atzerakoia?” postean\tArtanga-k dio:\t15/10/2012 at 21:58\thttp://www.alasbarricadas.org/forums/viewtopic.php?f=17&t=54085\nErantzun\tiratxo-k dio:\t15/10/2012 at 22:08\tkaixo I. Larrea! Dokumentala ikusi dut, nire inguruko jende askok bezala eta zuk idatziko izenburuari erantzun bat eman behar izanez gero, bigarrenean kokatuko nintzateke. Hau da, dokumentalaren muina atzerakoia samar da. Zer nolako gizartea erakusten da dokumentalean? Libururik erosteko inongo arazorik duena eta modan dagoen azken mugikorra ere ez, segurazki. Marxen esaldi bat aipatzen da hasieran (filosofia errealitatea aldatzeko baliogarria izan behar da) baina dokumentala ez da ildo horretan kokatzen, erakusten den “errealitatea” oso mugatua da, bizimodua aurrera ateratzeko nahiko erraztasuna izango duen gizartearena. Heziketa mota batekin zein bestearekin.\nKapitalismoak sorturiko krisia eta desoreka goruntza doan bitartean, eskola publikoa gero eta beharrezkoagoa da. Denontzako heziketa bermatu ahal duen modu bakarra dugu, ezin ahaztu. Ezin dugu pentsatu nola “abolitu” , baizik eta nola indartu, nola eman gero eta baliabide formakuntzarako,desoreka lantzeko, ikasteko arazorik duenari laguntzeko, ikaslearen kritikotasuna bultzatzeko…\nDokumentalean planteatu ahal diren hezitzeko eremu libreak pedagogikoki interesgarriak izan daitezke baina kontuan hartu behar dugu non dagoen muga eta horrelakoetan gizartearen gehiengoa kanpoan uzten dugula.\nKontuz eskola publikoaren esanahia zalantza jartzeagatik. Han ez dago arazoa, konponbide bat baizik….Euskal Herrian gainera honi buelta emateko tresnak baditugu (metodologia aurrerakoian trebatuak gara, euskal curriculuma aspaldian idatzia…). Ber-hasteko ala jarraitzeko garaia da, behingoz. Agian horretan gehiago pentsatu behar…\nErantzun\tI. Larrea-k dio:\t15/10/2012 at 23:02\tKaixo Iratxo.\nNire inguruan entzun ditudan iritzien arabera antzekoa uste dute gehienek. Interneten irakurri dudanagatik sektore anarkistetan, berriz, oso ondo ikusten dituzte dokumentalean agertzen diren proposamenak.\nErantzun\tiratxo-k dio:\t16/10/2012 at 06:28\tkaixo berriro!\nEz dut uste dokumentala hau pedagogia libertarioan koka daitekeenik, “espontaneismoa” ala pedagogia posmodernoan baino. Pedagogia libertarioaren funtsa eraldaketa soziala da eta horretarako pedagogian dauden botere harremanak (irakasle-ikasle) eraldatzen ditu, autoikaskuntza bultzatzen du, asanblada…Beste mundu mota bat eraiki nahi dute, beste pertsona mota bat ere bai…\nDokumentalean,aldiz, ikaslearen papera baino ez dago jokuan. “Ezagutzaren aukeraketa”ren izenean, askatasunaz hitz egiten da. Batzuen balizko askatasunaz, soilik. Ez gizarte aske batena.\nHeziketan herri oroimena ahazten badugu eta ikaslea = ezagutzaren kontsumitzaile gisa hartzen badugu akabo. Desorekan oinarrituriko mundu honetan, denak ez du balio. Ikaslea ikas prozesuan bakarrik ala interneten esku uztea ere ez.Gure asmoa ikasle-pertsona kritikoak eta autonomoak eraikitzea bada ez, behintzat.\nErantzun\tOxandabaratz-k dio:\t19/10/2012 at 13:05\tEskuinak asko ikasi du. Asko ikasi du batez ere 68ko maiatzaren tradiziotik. Izan ere, mugimendu hori halako “iraultza kultural” bat izan zen (eta ez nahastu Txinakoarekin), eta balore asko eta asko ejada ez ziren berdinak izango 68z lehenago eta geroago (edo ez dira berdin pertzibituko). eta eskuinak (hots, kapitalismoak, hots burgesiak) hoberen ikasi duena izan da, “kultur” arloan, “baloreen arloan” ezkerra (edo proletalgoa, edo iraultza, edo sozialismoa) nahastea; askotan “balore” horien sublimazioa ekarriz eta klase eta indar produktiboen arteko harremana ahanztaraziz (eta batez ere dialektika, zanpatzaile eta zanpatuen arteko dialektika ahantziz). Hala, eskuina askotan ezker bazala janzten zaigu: “antiautoritarioa”, “gaztea”, “kontraboterezkoa”, “kaletarra” (Europako ekialdeko koloreetako iraultza guzti horiek, gainbegiratu bat emanaz, “ezkerrekoak” ziruditen estetikari begiratuz gero) eta beste hainbat gauza; dela “antiautoritarioa” 8adibidez) edota “probokatzailea”.\nPussy Rioten auziak asko erakutsi digu horri buruz.\n← Popurri popularra (XIX)\t¿Poder popular bajo el capitalismo? →\nBasagoiti no te vayas wp.me/p1PYZA-2Ee 5 hours ago


SalvaVidas proiektua\tBerri Urtarrila 21 2017\t Ikusia 2287\nEnpresa eta entitate askorekin egiten dugu lan, beti irtenbide bat eskaintzeko, desfibriladoreen alokairua eta salmenta.\nDesfibriladore semiautomatikoa erosi nahi baduzu, eskura ditugun aukerak erakutsiko dizkizugu. Hurrengo irudian desfibriladore mota batzuk ikusi ahal izango ditugu, Life Savelives Defibrillator ere aurkituko dugu, modu erdi automatiko moduan.\nErosi higigailu semiautomatikoa Sorosigabean\nAtalaren atalean zuzeneko erosketa desfibriladoreak Lifeguard proiektuan, erosten ditugun mota guztiak aurkituko dituzu. Atal honetan kontsultatu gomendatzen dizugu, gure eskaintza guztia bezeroaren beharren arabera ikusteko.\nDesfibriladoreak (mota guztietakoak, baita funtzionamendu modu erdi-automatikoarekin ere).\nZiurtagiria espazioa Cardioprotegido.\nIkusten duzun bezala, ezin izango dituzu desinfibrilatzaileak erosi Lifesavers-en soilik. Beste hainbat aukera ere eskaintzen ditugu, desfibriladore mota askotakoak, mantentze-zerbitzua, hainbat osagarri, esperientzia estutu, mota guztietako prestakuntza eta ziurtagiriak. Onartutako ikastaroak ere oso eskatzen dira.\n911 250 500 telefono zenbakian konpromisorik gabe jar zaitezke harremanetan informazio gehiago eskatzeko. Jakinaraziko dizugu konpromisorik gabe eta behar duzun bakoitzean, zure laguntzarekin.\nAzkenean, desfibriladoreak erosten ez badituzu, ez kezkatu, desfibriladoreak alokatzeko aukera ere badugu. Betidanik gure zerbitzuei agindutako profesionalaren egoerara egokitzen gara. Gure konpainian desfibriladoreak alokatu ahal izango dituzu (nahi duzun neurrian) edo erosteko, zure beharren arabera, profesional batek aukerarik egokiena gomendatuko du.\nDesfibriladoreak askotan funtsezkoak dira\nDesfibriladoreak kasu askotan beharrezkoa izan behar du. Beti beharrezkoak dira ikastetxeetan, ikastetxeetan, gimnasioetan, kirol klubetan, udaletxeetan, komunitateetan eta eten luze batean.\nSalvavidas-en desfibriladoreen erosketan liderra den enpresa da. Gainera, arreta pertsonalizatua eskaini eta zure beharren arabera egokitzen diren desfibriladoreak gomendatzen dizkizu. Beti prezio lehiakorrak.\nDesfibriladoreak Espainian erosi nahi dituzu? Sorosleek lortzen lagundu nahi dizugu, dei iezaguzu 911 250 500 zerbitzuan.


Telefonoan euskarazko hitzen predikzioa nahi? Swiftkey-ren aukera Sustatu.eus - Teknologia albisteak\nTelefonoan euskarazko hitzen predikzioa nahi? Swiftkey-ren aukera\n2011-09-20 : 12:09\nJoan den astean telefono mugikorretako sistema eragileen euskaratzea aipatu genuen, baina badago beste modu bat non euskararen erabilpenak aurrera egin dezakeen gailu hauetan: teklak sakatu ahala hitzak asmatzeko predikzio sistemetan. Halako sistema bat garatu duen enpresa batek, hain zuzen ere, laguntza eskatu du euskaldunongandik.\nEguneraketa, irailak 20. Swiftkeyren euskararentzako lehen bertsioa prest dago, instalatu edo ikusi nola dabilen.\n2011ko Nonicken, Bilbon EitbCom-ek eta Eusko Jaurlaritzak Interneteko joerei buruz antolatzen dituzten nazioarteko biltzarrean, sortu zen ideia, eta hori gauzatzen ari dira dagoeneko.\nTouchType enpresak sortutako SwiftKey tresnaren euskarazko bertsioa datozen asteotan izango daiteke eskuragarri. SwiftKey honi esker, sakelakoen teklatuetan idaztean hitz baten osteko hurrengoa izan daitekeena iragartzen da. Enpresa britainiarrak, dena den, laguntza eskertuko luke, tresna finago jartzeko.\nKolaboratu nahi baduzu,\nAndroid sistema eragilea duen telefonoa izan behar duzu (2.1 bertsioa edo berriagoa). SwiftKey aurretik ezagutzen baduzu; primeran. Baina ezagutu gabe ere, berdin molda zaitezke.\nNikiforos Karamanis garatzaileari mezua bidali ingelesez, laguntzeko prest zaudela esanez, hona: nikiforos abildua touchtype-online.com\nSwiftKey euskaraz garatzeko ideia 2011ko Nonicken sortu zen, mobile ego mugikorretako kontuak zirelarik aurten gaia. Hizlarietako bat Ben Medlock gazte britainiarra izan zen, TouchType enpresako CTO eta sortzaileetako bat alegia. Horren hizketaldiaren ostean, "Maite Goñik galdetu zion ia posible ikusten zuen tresna interesgarri hori euskaraz izatea, eta Medlockek baietz esan zuen, behar bezalako laguntza izanez gero.\nHori jakinda, Eitb.com-ek euskaraz eta ingelesez idatzitako ehunka testu bidali zizkion, eta horietan oinarrituta egin dute garapena. Eitb.com-en ere argitaratu zen laguntza deialdia duela egun batzuk, eta harrezkero ere jende gehiago jarri da kontaktuan, baina, jakin dugunez, oraindik eskertuko dituzte kolaborazio gehiago. Era berean, jakin dugunez, Jaurlaritzak laguntza edo materiala ere eskaini die zuzenean.\nNolanahi ere, kritikaren bat ere irakurri dugu, Swiftkey ordainpekoa eta aplikazio itxia izanik, ez duela horrek laguntzera animatzen.\n2011-09-14 : 15:04\nGaztelania eta beste hizkuntza batzuetarako funtzio bera egiten duen Android aplikazio baten berri eman digute Facebook bidez.\n2011-09-15 : 18:11\nAtzo jaso genuen testatzen ibili garenok SwiftKey.ko Nikiforosek bidalitako mezua, SwiftKey X EUSKARAZ badagoela prest Market.ean. Oraindik ere test gehiago egin ahal zaizkiola aplikazioari, baina euskara hor daukagula prest. Ni ari naiz erabiltzen (getjar.etik dohainik eta legalki jaitsi daiteke). Asko laguntzen du euskaraz egoteak.\n2011-09-20 : 11:58\nBai, Bihar lagunak dioen bezala, lehen bertsioa instalatzeko moduan dago. Joxe Rojas Teknopatak egin du aproba jada:\n2011-09-20 : 13:07\nEspero dut albisteko testua baino hobeto idazten lagunduko duela aplikazioak. Izan ere, nolako begiko mina egiten duen batzuetan Sustatu bezalako web batean euskaraz gaizki idatzitako gauza irakurtzeak.\n"Finago jartzeko", nola esan daiteke hori? "Para ponerlo más fino" gaztelera hutsa, eta gainera gazteleraz hitz egiten dutenei ere begiko mina egingo liekeen esaldi bat erabilita. Ez al da naturalagoa "aplikazioa hobetzeko"?\nZaindu euskara mesedez! Eta SwiftKeyren lizentzia Jaurlaritzak eros dezala eta doan merkaturatu, eta software askea bezala utzi etorkizunerako, euskararen eta politika sozialaren aldeko neurri bezala. Microsoften produktuak euskaratzeko xahutu dituen diruak ikusita, hutsa litzateke.\n2011-09-26 : 18:39\nHau guztia, neurri batean, Nonick-en jaio zen, eta ekitaldi haren koordinatzaile Lontzo Sainzek mezua helarazi digu, Touchtype enpresako arduradunarena:\nThere seem to be only a few people speaking Basque in the world. But you and the other people who helped us are much more enthusiastic than the representatives of other more populous communities!\nWe are very glad to have served the Basque community and it's a pleasure to receive such a warm response to our efforts!


Liburuak – Irunero\n2022(e)ko ekainak 6 No Responses\nDunboa auzoko liburutegiak José Mensuroren, Mensuren, izena daraman espazioa berri bat izango du aurrerantzean. Liburutegira sartu eta ezkerreko apalegiaren bi aldeetan Mensuk dohaintzan emandako liburuak biltzen ditu gune horrek. Bilduma zabala eta askotarik...\n2022(e)ko apirilak 27 No Responses\nDunboako auzo elkarteak Liburutegiaren Astea ospatuko du\nDunboako auzo elkarteak Liburutegiaren astea ospatzeko ekintzak antolatu ditu aste honetako. Hitzaldi bereziez gain, apirilaren 26tik apirilaren 30era liburutegiaren ate ireki egunak egingo dira arratsaldeko 17:00etatik 19:00etara. Izan ere, liburutegiak norma...\nIrungo Martxoak 8 kaleko 4. zenbakian liburutegi zerbitzua eskaintzen du Dunboako Auzo Elkarteak. Gaur egun liburutegiak 411 irakurle dauzka eta 11.000 liburu ditu aukeran. Zerbitzua astelehenetik asteazkenera arratsaldeko 17:00etatik 19:00etara zabalik dagoel...\nApirilaren 23an, munduko hainbat bazterretan bezalaxe, Liburuaren Nazioarteko Eguna ospatu zen Irunen. Irakurleentzat zeresan handia duen egun berezi honetan literaturaren inguruko ekintza ugari antolatu ziren hirian. Horien artean, urtetik urtera liburutegian...


Etxeko aseguruak errentarientzat | Consumer\nEtxeko aseguruak errentarientzat\nAltzariak maizterraren jabetzakoak badira, poliza bat kontrata daiteke etxebizitzaren barruan dauden ondasunak aseguratzeko.\nAseguratutako ondasunaren gaineko hipoteka badago bakarrik dago asegurua izateko betebeharra. Horixe gertatzen da etxebizitzarekin. Horregatik, alokairuan egon nahiz jabea izan, ez da beharrezkoa aseguru bat kontratatzea.\nArau orokor gisa, aseguratutako interesa duten ondasunetan gerta daitezkeen galerak estaltzeko kontratatzen da etxe-asegurua. Errentaria bada, etxebizitza beste pertsona baten jabetzakoa denez, printzipioz, ez da aseguratu beharko. Baina etxe-asegurua ez da soilik etxebizitza (edukitzailea) aseguratzea, baizik eta etxebizitzaren barruan dauden altzariak eta tresnak aseguratzea ere (edukia).\nHorregatik, hirugarren baten jabetzako etxebizitza batean alokairuan badago baina altzariak norberarenak badira, etxebizitza-poliza bat kontrata daiteke, etxebizitzaren barruan dauden ondasunak soilik aseguratuko dituena.\nHala ere, gerta daiteke etxe batean norberaren ondasunei eragiten ez dieten istripuak gertatzea, baina haien ondorioek eragina izatea eguneroko bizitzan; esate baterako, sarraila edo ate bat haustea. Kontingente horietarako, aseguru-konpainia batzuek etxe-aseguru bat kontratatu nahi duten errentariei aukera ematen diete lehen arriskuko edukitzailea estaltzen duen berme bat sinatzeko; hala, aseguru-etxeak bere gain hartuko ditu etxearen bizigarritasuna deseroso dezaketen ezbehar txikiak, berme horren mugaraino gehienez ere.\nAmaitzeko, kontuan hartu behar da etxebizitzaren jabeak erreklamatu egin ditzakeela bere jabetzako kalteak. Erantzukizun zibileko bermeak, etxebizitzaren ia poliza guztietan sartuta dagoenak eta higiezinaren edukia ziurtatzen duenak, demanda horiek estaltzen ditu, baldin eta kaltea sute edo leherketa batek eragin badu.\nalokairu inquilino-eu seguru


Bibliotekako informatika aholkularia beste udal sail batera bideratuko da - Arrasate - Goiena.eus\nBibliotekako informatika aholkularia beste udal sail batera bideratuko da\nXabi Gorostidi 2017-10-11 17:01\nOposizioak lanpostu hori kentzea salatu ostean, Udal gobernuak gogoratu du abenduko osoko bilkuran onartu zela neurria, alderdi guztien babesarekin. Lau hilabetez ikertu dute zerbitzu horren erabilpen maila, baina Bibliotekako langileak kexu dira, udako lau hilabeteak ez direlako neurria hartzeko aproposenak.\nArrasateko oposizioko hiru alderdiek mezu bateratua plazaratu dute aste honetan, Udal Bibliotekako zerbitzu publikoetan izandako "murrizketa" bat salatzeko. Bertan azaltzen zenez, gehiengo sindikala duten ELA eta LAB sindikatuek iritzi bera azaldu dute udaletxean eginiko azken Pertsonal Batzordean.\nHain zuzen ere, Bibliotekako ordenagailuetako aholku zerbitzua kentzea da salatu dutena, baita lan-karga hori Bibliotekako gainontzeko langileen gain uztea, "lanorduen gehikuntzarik egin gabe".\nZerbitzu hori eskaintzeko bi langile zeuden urtarrilaren 18ra arte: bata goizez eta bestea arratsaldez. Baina ordenagailuetako erabiltzaileak autonomoak zirela iritzia, lanpostu hori iraungitzea proposatu zen eta alderdi guztien babesarekin onartu zen abenduaren 20an egindako osoko bilkuran.\nUdal Gobernuak hau erantzun du: "Proposamen horren alde botatu ondoren, harritu egiten gaitu oposizioa erabaki horren aurka azaltzeak".\nBibliotekako langileekin batzartu ostean, ekainean, lau hilabeterako langile bat kontratatzea erabaki zen, ordenagailuen kudeaketan sortzen eta jasotzen diren intzidentziak zenbatzeko. Lanpostua beharrezkoa den edo ez ebaluatzea zen asmoa, baina Bibliotekako langileek salatu zuten udako hilabeteak ez zirela horretarako aproposenak. Jasotako datuekin, Udalak egokitzat jo du goizez zegoen langilea behar handiagoko beste sail batera bideratzea.\nOposizioak oharra kaleratu du Bibliotekan izandako "murrizketa" bat salatuz\nXabi Gorostidi 2017 urr 09 Arrasate\nBertako ordenagailuetako aholkularitza zerbitzua kentzea, eta lan-karga hori bertako langileengan uztea salatu dute. Urte beteko epean 27.245...


Prestatu azterketa ofizialak - O'Clock Idiomas\nEgiaztatu zure ingeles-maila\n25 urtez erreferente izan gara Gasteizen hizkuntzen irakaskuntzaren alorrean. Horren erakusgarri dira gurean ziurtagiriak lortu duten 3.500etik gora ikasle.\n> Info gehiago\nHiru ikastegi ditugu San Martinen eta Lakuan, hirurak baliabide pedagogiko berrienekin hornituta.\nGure irakasleak tituludunak dira eta adituak hizkuntzak irakasten.\nAraban Eaquals Excellence ziurtagiria duen ikastegi bakarra da O’Clock. Cambridge English Achievement Award.\nModu natural eta dibertigarrian ikasten dute. Jokoak eta ariketak erabiltzen ditugu haurrak ingelesera ohitzen hasteko.\nIkaskuntza dinamikoa eta haien parte-hartzea sustatzen ditugu. Helburua etorkizunera oinarri on bat eratzea da.\nGaratu hizkuntza eta gaitasun komunikatiboa eta prestatu etorkizunari ateak zabaltzeko.\nLortu zure Cambridge English titulua eta egiaztatu zure ingeles-maila nazioartean.\nHobetu komunikazioa ingelesaz gozatzeko, munduan zehar bidaiatzeko edo zure ibilbide profesionala garatzeko.\nBeste azterketa ofizialak\nBizkorrago hobetzeko eta emaitzak epe laburragoan eskuratzeko.\nZure beharretaka egokitzen gara. Speaking practice, ostiraletako edo larunbatetako trinkoak, one-to-one.\nAprobetxatu uda zure hizkuntza-gaitasunei bultzadatxo bat emateko.\nZure beharretara egokitutako ikastaroak, Tripartita Fundazioaren diru-laguntza jasotzeko aukerarekin.\nGozatu zure kasa edo taldean nazioarteko eskolek eskaintzen dizuten murgiltze-linguistikoaz.\nEskolaz kanpoko jarduerak ikastetxeetan\nEskoletara eramaten dugu 25 urte hauetan irabazitako esperientzia eta kalitate egiaztatua.\nPrestatu azterketa ofizialak\nInicio - Prestatu azterketa ofizialak\nPrestatu azterketa ofizialakCarlos LaBox2018-03-06T17:55:45+00:00\nO’clock-ek Cambridge English-en baimena du KET, PET, FIRST, ADVANCED eta PROFICIENCY azterketa ofizialak prestatzeko eta gure ikasleek multzoka izena eman ahal izateko. 3.500 ikaslek baino gehiagok lortu dute beren titulua O’clock-en eskutik.\nAzken urteetan O’clock-ek Achievement Award saria jaso du Cambridge English-en eskutik. Sari hori lortzen duten ikastegiek erakutsi behar dute kalitatezko prestakuntza eskaintzen dutela eta azterketa ofizialetan emaitza onenak lortzen dituztela.\nTEENAGERS ikastaroren ordutegiak eta prezioak\nADULTS ikastaroaren ordutegiak eta prezioak\nTRINKOAK ikastaroen ordutegiak eta prezioak\nedo deitu zenbaki honetara: 945 22 51 80.\nKontsultatu gure mailaketa-sistema.\nInteresatuta bazaude, kontsultatu gure ikastaro trinkoak.\n2017ko emaitzak O’clocken\nAzken lau deialdietan, 2016ko abenduan, 2017ko martxoan, 2017ko ekainean eta 2017ko uztailean hauek izan dira gure emaitzak:\nFCE – 112 Ikasle aurkeztu: 91k gainditu.\nO’clock-en batez bestekoa: 81%.\nEstatuko batez bestekoa: 66%.\nCAE – 77 Ikasle aurkeztu: 65ek gainditu.\nO’clock-en batez bestekoa: 84%.\nEstatuko batez bestekoa: 71%.\nCPE – 7 Ikasle aurkeztu: 7k gainditu.\nO’clock-en batez bestekoa: 100%.\nEstatuko batez bestekoa: 68%.\nLortu zure ziurtagiri ofiziala eta egiaztatu zure maila nazioartean.\nIkastaro honen ordutegiak\nIzena eman nahi dut: Egiaztatu zure maila\nEgin lan O’clock-en\nWebgune honetan cookie propioak eta hirugarrenenak erabiltzen ditugu gunearen funtzionaltasunak gaitzeko eta nabigazio-estatistikak egiteko. Nabigatzen jarraitzen baduzu, horien erabilera onartzen duzula ulertuko dugu.AdosCómo configurar


Bakarrik, jo ez... | Kultura | Berria\nUDAKO SERIEA. Sortaldeak (eta VI). Erraia kolektiboa.\nBakarrik, jo ez...\nBakartzearen mamua ez da arrotza indibidualismo muturrekoaren garaiotan; Gasteizko hainbat musikarik sortu zuten Erraia kolektiboa, ekainean, sorkuntza prozesutik haragoko kontuetan babesa, laguntza emateko xedez. Auzolanaren akordeak.\nJon Basaguren, Joseba Baleztena, Beñat Goitia eta Jon Aranburu, Gasteizko Hala Bedi tabernaren kanpoaldean. JAIZKI FONTANEDA / FOKU Tamaina handiagoan ikusi\n2018ko abuztuak 12 - Gasteiz\nBakarrik, lo ez; bakarrik, lo ez.. lagunarekin bai». Hori aurreratu zuen Egan taldeak 80ko hamarkadan.«Ezin dut ulertu musika era ez-kolektibo batean. Egiten duzu barrenetik sortzen den kezka batetik, baina egiten duzu beste norbaitek entzun dezan». Ia ohartzerako, Joseba Baleztenak (Bera, Nafarroa, 1984) hamabost urtetik gorako ibilbidea osatu du musikari modura —Sexty Sexers, Willis Drummond, Izaki Gardenak... taldeetan nahiz bakarlari, Joseba B. Lenoir izen artistikoarekin—, eta identifikatu ditu bideko malkar eta arantzak: «Bakarka borroka egitea, mundu honetan ere nahiko gogorra da».\nBanaka-banaka agertu dira, nor bere bidetik, nor bere zereginetatik. Musikariak laurak; lagunak laurak. Mahaiaren bueltan eseri dira, borobila osatuz. Horra taldea, horra kolektiboa. Beste askotan bezala, Hala Bedi tabernan egin dute enkontrua, Gasteizen. Hura dute aterpe ohikoa, bilgunea, «konspirazioetarako» batzargunea.\nJon Basaguren (Gasteiz, 1984) ere ez da hasiberria —Akatu rock-metal taldean aritu zen Izaki Gardenak sortu aurretik—. Esperientziak erakutsi dio «bakardadearen sentimendua» ohikoa dela musikariengan. Orain artean, hiru disko plazaratu ditu Izaki Gardenak taldearekin, hirurak Elkar etxean. «Sentitu izan dut nik neuk atera banitu bezala. Zenbait kontutan agian ez, baina diskoa grabatutakoan, zuk egin behar duzu bidea; zuk lortu behar dituzu kontzertuak, komunikazioa, diseinua...».\nHasiberria izan gabe ere, lehen urratsak egitea zer den ondo gogoratzen du Beñat Goitiak (Gasteiz, 1991). Montauk taldeko kidea da (gitarra, ahotsa). Disko bakarra dute oraingoz plazan, Bilaketan (2016, autoekoizpena). Gainerakoen iritzi antzekoa du: «Hasiberriaren sentsazioa da pareta baten kontra egiten ari dela; bakardade erabatekoa, eta gainera, beti eszeptizismo moduko bat hasiberriarekin. Entzun aurretik muga jartzen zaio».\nMusikariek berek ere mugak jartzen dituzte. Hala uste du Jon Aranburu kolektiboko kide eta musikariak (Alegia, Gipuzkoa, 1980); gitarra jotzen du, eta Konpost taldea sortu berri du, Bingen Mendizabal (biolina), Txerra Bolinaga (bateria) eta Ruben Sanchezekin (ahotsa) batera. «Nor bere kontuak kudeatzen ari da gero eta gehiago; autogestioaren ideiarekin, bai; diskoetxeetatik aldenduz, bai. Baina jendea bakarrik ari da musikan. Uste dut autogestioa ulertzeko modu murritza dela hori. Autogestioan aritu gaitezke, baina auzolanean, lanak partekatuta. Azken batean, beste hainbat eremutan dauden filosofiak gure eremura ekartzea da, musikara». Eta Baleztenak biribildu du kidearen argudioa: «Gero eta gehiago ikusten da musikan autogestioa, eta normala da, gauzak dauden bezala egonda, baina nik uste dut autogestioa gauza ederra dela, hain zuzen ere besteekin biltzen zarenean, auzolana zabaltzen duzunean, hainbat esparrutako jendea ezagutzen duzunean... Gaur egun, iruditzen zait autogestioa ulertzen dela pertsona batek edo talde batek dena bere gain hartzen duela, eta gainera kasik etxetik atera gabe. Kanpora begira gabiltza denborarik gehienean, igual gehiegi ere bai, baina bakoitza gure ordenagailuaren gibelean...».\nLau lagunek duela bi hilabete eskas aurkeztu zuten Erraia, ekain erdialdera: «autoekoizpenerako plataforma», zigilua, kolektiboa... Musika zaletasunak, musika ulertzeko moduak eta Gasteizek batzen ditu laurak, besteak beste. Baina, ororen gainetik, adiskidetasunak. Ez oraintsukoak gainera. Gasteizko Filologia Fakultateak batu zituen Baleztena, Basaguren eta Aranburu. 2000. hamarkada hasiera zen. Han izan zuten elkarren berri, baina Hala Bedi irrati libreak estutu zituen euren arteko harreman lokarriak.\nHala Bedi irratia, ernamuina\nLaurek parte hartu dute, sasoi batean ez bada bestean, Hala Bediko 3 kortxea saioan. Musikarako zaletasuna asetzeko soilik ez, bizitzaren aurrean funtzionatzeko hainbat irakasgai jaso dituzte Hala Bedi irratitik. Goitiak bertatik bertarako harremana estimatzen du: «Gustuko taldea elkarrizketatzea zoragarria da, baina gainera, boluntario aritzean, distantziak laburtu egiten dira. Musikari bat estudiora gonbidatu eta garagardo artean elkarrizketa bat egiteak sortzen du haragoko harremantxo bat». Aranbururentzat, bizi esperientzia «ezin aberasgarriagoa» da Hala Bediren gisako irrati batean aritzea: «Musikazalea izan naiz beti; baina Hala Bedin sartzean konturatu nintzen Euskal Herrian zenbateko musika aberastasuna genuen. Talde batzuk ezagutu nituen, baina konturatu nintzen askoz ere gehiago zirela egiazki». Eragin handia izan du Basagurenengan ere, besteak beste Hala Bedi irratian aritzeagatik jarri baitzen Euskadi Irratia berekin harremanetan, eta egun Zidorrean musika saioa aurkezten du bertan. «Jende asko ezagutu dut Hala Bedin; musika asko ezagutu dut, kontzertuetara joan gara bertatik, eta Gasteizera etortzen zirenak elkarrizketatu ditugu...». Baleztenak ere ez dauka saltzeko irratiko esperientzia. «Kontzertuak antolatzen genituen. Esaterako, geuk antolatu genuen Willis Drummonden bat, haiek lehen diskoa atera eta segituan. Kontzertua sekulakoa izan zen; elkarrekin afaldu, ederki pasa, eta hor harreman estu bat sortu zen... Urte batzuk geroago, taldean amaitu nuen».\nHala Bediko langilea izan zen Aranburu, eta egun kolaboratzaile da oraindik. Hark laburbildu du irratiak funtsean zer eman dien kolektiboko kide guztiei: «Taldetasunaren kontzeptua eta funtzionatzeko modua ere hor ikasi ditugu; posible dela gauza handiak egitea baliabide txikietatik abiatuta, talde ikuspegi bat garatuz». Gasteizera ikastera joandako gazte askok bertan topatzen du nahikoa saltsa, nahikoa motibazio, gerora ere han bizi eta kultur nahiz herri mugimenduetan txertatzeko. Erraiakoak ez dira izan salbuespena.\n... lagunekin bai\nErraia oinez hasi berri den haur bat da, baina zimenduak baditu; Gasteiz hiri bat da, baina baita «esperientzia» bat ere. Aranburuk azalpena: «Hiri bizia da Gasteiz, egun ere kultur mugimendu handia duena, nahiz eta askorentzat Gasteizko mugimendua 80ko hamarkadan geratu zen. Hura aspaldi gainditu zen. Egun, kolektibo asko dago martxan; kontzertuak antolatzen dira, herri mugimendua eta asanblearismoa hemen ezagutu ditugu».\nEta euskal musikaren azken urteetako historian ere eredu faltarik ez dute egin nahi dutena egin nahi duten moduan egiteko. Bidehutsen adibidea etorri zitzaien burura brastakoan. «Zigilua eta kolektiboa bera asko gustatzen zaizkigu; nola lan egiten duten, zer taldek osatzen duten... Kuriositatea genuen, eta bildu ginen eurekin. Modu eta gogo onez hartu gintuzten». Ez da sortu zaharra Mukuru kolektiboa ere, zeinak Gipuzkoako (Txost!, Klak!son, Muskulo, Peru Galbete, Hatxe...), Nafarroako (Kaskezur...) eta Nafarroa Behereko (Paxkal Irigoien, Seitan...) hainbat talde biltzen dituen. «Haietako batzuk ezagutzen ditugu; hitz egiten hasi, eta jabetu ginen oso antzeko ideia izan genuela, eta oso aldi bertsuan gainera: ez gara hain originalak!», dio Aranburuk. «Xedea ez baita originalak izatea», arrapostu umorezkoa Basagurenek. «Gure helburua ez da plataforma izugarri handi bat osatzea, talde askotakoa. Ederragoa litzateke txiki asko sortuko balira Euskal Herrian». Adibideak gehiago dira: urteak daramatza Tolosako Bonbereneak (Gipuzkoa) zigilu ez ezik musika eta kulturaren eragile gisa ere lanean; berrixeago da Iruñeko Nola kolektiboa, zeinak musika kalera ateratzeko aldarria egiten duen, besteak beste. «Zerbaiten seinale da», baieztapena Baleztenak: «Aspalditxotik ari da jendea autoekoizpenaren bidetik, baina, plataforma bat izanik, dena errazagoa da; lagun artean errazagoa da. Pentsatzen dut aurrerantzean ere aterako direla halako kolektibo dezente».\nLehen uzta, udazkenarekin\nOraindik zigiluak ez du erreferentziarik kalean. Baina kolektiboa osatzen duten taldeek martxan dute makineria. Izaki Gardenakek uztailaren hasieran grabatu zuen laugarren diskoa izango duena, Sevillan (Espainia) grabatu ere, Raul Perezen La Mina estudioan —Pony Bravo, Maika Makovski, McEnroe...—. «Motibazio bila genbiltzan, leku eta soinu berrien bila. Gustuko genituen Raulek grabaturiko disko batzuk, eta hara jo genuen. Aldaketa bila joan ginen, ea beste norbaitek egiten zizkigun guk egin ezin genituen aldaketak». Zortzi kantu berri, diskoaren izenik ez oraindik: «Irailean gara nahasketak egitekoak, eta azaro bukaeran plazaratuko dugu».\nMontaukek ere egina du bigarren diskoa izango denaren «lanik handiena». Gasteizko Jimmy Jazzen grabatu dituzte zazpi kantu berriak. Urrian argitaratzeko asmoa dute: «Uste dut dezente aldatuko dela aurreko lanarekin alderatuta; ukitu ingelesagoa dauka, elektronika zantzu batzuk...», zehaztu du Goitiak. Haatik, Erraiaren lehen erreferentzia Joseba B. Lenoirrek udaberrian atera zuen Haiek izorra nahi haute / Kantu odolustuen bluesa singlea izango da, formatu fisikoan plazaratuko baitute. Baleztenak dio krisi aldi batetik ateratzen ari dela. «Musikaren munduarekin erreta egon naiz, aspertuta. Gauzak ondo egin nahian aritu naiz, baina sentsazioa zen beti hutsetik hasten nintzela. Horrek nekatu egiten du. Gauza askotan aritu naiz batera, eta nik neuk egin nahi dudana ezin ondo asmatu egiten. Singlearekin pozik geratu nintzen; baditut kantu gehiago, eta aurrerago disko bat osatu nahiko nuke».\nSorkuntza propioaren gorabeherez gain, Baleztenak kolektiboan topatuko du babesik, bultzadarik. Irabazi asmorik gabeko elkartea da Erraia, eta garbi dute batez ere grabaketa egin eta gero sartuko dela taldetasunaren indarra jokoan. Aranburu: «Aurretik ere egon litezke zenbait gauzatxo: non grabatu aholkatzeko, edo —aurretik egin bezala— noizbait elkarrekin kolaboratzeko... Baina erabakiak taldearenak berarenak dira diskoa grabatu bitartean». Kolektiboaren lana «sormena ez den horretan hasiko da», Basagurenek dioenez: «Disko banaketa, marketina, zer plataformatan eman... Elkarri lana arintzea, elkarri babesa ematea, egindako lana zabaltzea. Hor du egitekoa kolektiboak».\nErraietatik esana. Hala Bedi tabernako mahairen jiran geratu dira, biribilean.\nErrotik Erraiara, erroak izanik


Orain arte, ez dugu ezer esan Mendeku zigilua punk, oi! eta hardcore talde gazteak sustatzeko egiten ari den lanaz, eta bada garaia zorra kitatzeko. Oraingoz, 25 bat lan plazaratu ditu (singleak, LPak... baita kaseteak ere!), besteak beste Argentinako, Bretainiako eta Mexikoko taldeenak, baina zigiluak euskal harrobia bultzatzen du bereziki. Kolpeka, Revertt, Sta. Cruz eta beste zenbait talde aipa bagenitzake ere, Irmo eta haren singlea nabarmenduko ditugu. Beste talde batzuetan eskarmentua bildutako musikariek osatzen dute, eta lan honetan punk kaskamotzez blaituriko bost abesti eskaintzen dizkigute, lau euskaraz eta bat ingelesez. Kantuetako batean, Oxymoron taldeko abeslari ohi Suckerrek kolaboratzen du, eta beste bat Reich Orgasmen bertsioa da, Frantziako oi! melodikoak euskal kaskamotzen belaunaldi berriengan daukan eraginaren erakusgarri.